hotchpotch/miracl-hf-unified huggingface dataset:
হামেস রদ্রিগেজ
হামেস দাবিদ রদ্রিগেজ রুবিও (, ; জন্ম ১২ জুলাই ১৯৯১), সচরাচর হামেস (James, ) নামে পরিচিত, কুকুতায় জন্মগ্রহণকারী একজন কলম্বিয়ান ফুটবলার। বর্তমানে তিনি লা লিগার ক্লাব রিয়াল মাদ্রিদ এবং কলম্বিয়া জাতীয় দলের হয়ে খেলছেন।
উইং কিংবা অ্যাটাকিং মিডফিল্ডার হিসেবে তিনি সাধারণতঃ ১০ নম্বর জার্সি পরিধান করে মাঠে নামেন। আক্রমণে নেতৃত্ব প্রদানকারী হিসেবে সুদক্ষতার কারণে তাকে এল পিবে ভালদেরামার উত্তরাধিকারীরূপে মনে করা হয়।
২ জুন, ২০১৪ তারিখে কলম্বিয়ার ২৩-সদস্যবিশিষ্ট দলের অন্যতম সদস্যরূপে ব্রাজিলে অনুষ্ঠিত ২০১৪ সালের ফিফা বিশ্বকাপে খেলার জন্য তাকে মনোনীত করা হয়। হামেসকে তার প্রিয় ১০ নম্বর জার্সি প্রদান করা হয়। প্রতিযোগিতায় কলম্বিয়া দলের উদ্বোধনী খেলায় গ্রিসের বিপক্ষে প্রথম দুই গোলে সহযোগিতা করাসহ শেষ মিনিটের গোলটি করে দলকে ৩-০ ব্যবধানে জয় এনে দেন। এ খেলায় ফিফা কর্তৃপক্ষ তাকে ম্যান অব দ্য ম্যাচের পুরস্কার প্রদান করে। দ্বিতীয় খেলায়ও তিনি তার ধারাবাহিক ক্রীড়াশৈলী অব্যাহত রাখেন। আইভোরি কোস্টের বিপক্ষে হেডের মাধ্যমে গোল করেন। খেলায় তার দল ২-১ ব্যবধানে জয় পায় ও পুণরায় তিনি ম্যান অব দ্য ম্যাচের পুরস্কার লাভ করেন। গ্রুপ পর্বের তৃতীয় খেলায় দূর্বল জাপানের বিপক্ষে হামেস রদ্রিগেজ দ্বিতীয়ার্ধে অতিরিক্ত খেলোয়াড় হিসেবে মাঠে নামেন। শেষ গোলটি করলে তার দল ৪-১ গোলে জয়ী হয়। গ্রুপ পর্ব শেষে ফিফা কর্তৃক সেরা ক্রীড়াশৈলী প্রদর্শনকারী খেলোয়াড়ের মর্যাদা পান তিনি।
২৮ জুন, ২০১৪ তারিখে ১৬-দলীয় দ্বিতীয় রাউন্ডে এস্তাদিও দো মারাকানায় অনুষ্ঠিত খেলায় তার দুই গোলের সুবাধে উরুগুয়ে দল পরাজিত হয় ও প্রতিযোগিতা থেকে বিদায় নেয়। এরফলে বিশ্বকাপের ইতিহাসে কলম্বিয়া দল প্রথমবারের মতো কোয়ার্টার ফাইনালে জায়গা নেয় ও ব্রাজিলের বিপক্ষে প্রতিদ্বন্দ্বিতা করবে। ২০০২ সালের বিশ্বকাপে রোনালদো ও রিভালদো’র পর প্রথম খেলোয়াড়রূপে দলের সবগুলো খেলায় গোল করার কৃতিত্ব প্রদর্শন করেন। এছাড়াও তিনি দ্বিতীয় রাউন্ড পর্যন্ত ৫ গোল করে শীর্ষস্থানীয় গোলদাতার ভূমিকায় অবতীর্ণ হন। তার প্রথম গোলটিকে প্রতিপক্ষীয় উরুগুয়ের ম্যানেজার অস্কার তাবারেজ বিশ্বকাপের অন্যতম সেরা গোলরূপে আখ্যায়িত করেন। এছাড়াও তাবারেজকে বিশ্বকাপের সেরা খেলোয়াড় হিসেবে বর্ণনা করেন। এ খেলায়ও তাকে তৃতীয়বারের মতো ম্যান অব দ্য ম্যাচরূপে আখ্যায়িত করে ফিফা। কোয়ার্টার ফাইনালে শক্তিশালী ব্রাজিল দলের বিপক্ষে পেনাল্টির মাধ্যমে প্রতিযোগিতার ৬ষ্ঠ গোল করেন। কিন্তু এ খেলায় ১-২ গোলে পরাজিত হয়ে প্রতিযোগিতা থেকে বিদায় নেয় কলম্বিয়া দল।
বার্হস্পত্য
বার্হস্পত্য হলো বৃহস্পতি রচিত একটি লোকায়তিক (বস্তুবাদী ও নাস্তিক্যবাদী) শাস্ত্র, যা চার্বাক সম্প্রদায়ের একটি বুনিয়াদি সূত্রগ্রন্থ হিসেবে বিবেচিত।
সূত্রাকারে রচিত এই শাস্ত্র মৌর্য আমলে হারিয়ে গেছে বলে ধারণা করা হয়। দক্ষিণারঞ্জন শাস্ত্রী তার সংগ্রহে থাকা এর ৬০টি সূত্র ১৯২৮ সালে প্রকাশ করেন। তিনি সেগুলো থেকে নির্বাচিত ৫৪টি আবার ১৯৫৯ সালে "বার্হস্পত্য সূত্রম" নামে প্রকাশ করেন। আর. ভট্টাচার্য ২০০২ সালে সূত্রগুলো পুনরুদ্ধারের প্রচেষ্টা চালান। তার ধারণা, তালিকাবদ্ধ অনেক কাব্যময় সূত্র হয় ভুলভাবে উদ্ধৃত হয়েছে না হয় এগুলোতে বিদেশি বিষয়-আশয় অন্তর্ভুক্ত রয়েছে।
বেশির ভাগ অংশ বিশেষ করে অষ্টম ও দ্বাদশ শতাব্দিতে বিচ্ছিন্নভাবে পাওয়া গেছে। ১৪ শতাব্দিতে রচিত ভারতীয় দর্শন, ‘সর্বদর্শনসমগ্র’ গ্রন্থে চার্বাকদের নিয়ে ব্যাপক আলোচনায় রয়েছে, কিন্তু এতে চার্বাকমতের ব্যাখ্যা ছাড়া তাদের বই থেকে সরাসরি উদ্ধৃতি ব্যবহার করা হয়নি। ভট্টাচার্য ৯ পৃষ্ঠায় ৬৮টি সূত্র তালিকাবদ্ধ করেন।
ঙ্গাগ-দ্বাং-ম্ছোগ-ল্দান
ঙ্গাগ-দ্বাং-ম্ছোগ-ল্দান () (১৬৭৭-১৭৫১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চুয়ান্নতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-ম্ছোগ-ল্দান ১৬৭৭ খ্রিষ্টাব্দে তিব্বতের আমদো অঞ্চলের গ্চান-ত্শা-দ্কার-মো-ফুগ () নামক স্থানে জন্মগ্রহণ করেন। তাঁর পিতার নাম ছিল ফ্যাগ-র্দোর-ব্ক্রা-শিস () এবং মাতার নাম ছিল স্পো-ছোগ-স্ক্যিদ ()। এগারো বছর বয়সে তিনি ব্যা-খুং () বৌদ্ধবিহারে ঙ্গাগ-দ্বাং-ত্শুল-খ্রিম্স () নামক ঐ বিহারের প্রধানের নিকট দীক্ষা ও শিক্ষার্থীর শপথ লাভ করেন। ১৬৯১ খ্রিষ্টাব্দে তিনি সেরা বৌদ্ধবিহার বিশ্ববিদ্যালয়ে শিক্ষালাভ করেন। পরবর্তীকালে ব্ক্রা-শিস-ল্হুন-পো বৌদ্ধবিহারে পঞ্চম পাঞ্চেন লামা তাঁকে ভিক্ষুর শপথ প্রদান করেন। এরপর তিনি লাসা শহরে ফিরে এসে গ্যুমে তন্ত্র মহাবিদ্যালয়ে শিক্ষালাভ করে ১৭০৫ খ্রিষ্টাব্দে নিজের জন্মস্থানে ফিরে যান। তাঁর উল্লেখযোগ্য শিক্ষক ছিলেন ঐ মহাবিদ্যালয়ের তৎকালীন প্রধান ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () এবং দ্গে-'দুন-ফুন-ত্শোগ্স নামক পঞ্চাশতম দ্গা'-ল্দান-খ্রি-পা। ১৭১০ খ্রিষ্টাব্দে তিব্বত সরকারের নির্দেশে তিনি ম্ঙ্গা'-রিস () অঞ্চলে ম্থো-ল্দিং () বৌদ্ধবিহারের প্রধানের দায়িত্ব গ্রহণ করেন ও সাত বছর এই পদে থাকেন। এই সময় তিনি রিন-ছেন-ব্জাং-পো প্রতিষ্ঠিত বেশ কিছু মন্দিরের সংস্কার সাধন করেন। তেতাল্লিশ বছর বয়সে তিনি গ্যুমে তন্ত্র মহাবিদ্যালয়ের প্রধানের দায়িত্ব পালন করেন। ১৭২৮ খ্রিষ্টাব্দে সপ্তম দলাই লামাকে তন্ত্র সম্বন্ধে শিক্ষাদানের জন্য শিক্ষক হিসেবে নিযুক্ত হন এবং এই কাজের জন্য চীন সম্রাটের নিকট হতে আ-ছি-থু-নো-মোন-হান উপাধি লাভ করেন। তিনি ১৭৩৯ খ্রিষ্টাব্দে দ্গা'-ল্দান বৌদ্ধবিহারের চুয়ান্নতম প্রধান হিসেবে নির্বাচিত হন ও এই পদে তিনি সাত বছর থাকেন। অবসরের পর সপ্তম দলাই লামা তাঁকে র্বা-স্গ্রেং বৌদ্ধবিহারের দায়িত্ব প্রদান করেন।
র্বা-স্গ্রেং রিন-পো-ছে
র্বা-স্গ্রেং রিন-পো-ছে () তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। এই উপাধিধারী লামারা ঐতিহ্যগত ভাবে র্বা-স্গ্রেং বৌদ্ধবিহারের () প্রধান হিসেবে দায়িত্ব পালন করেন।
১৭৩৯ খ্রিষ্টাব্দে সপ্তম দলাই লামা চুয়ান্নতম দ্গা'-ল্দান-খ্রি-পা ঙ্গাগ-দ্বাং-ম্ছোগ-ল্দানকে র্বা-স্গ্রেং বৌদ্ধবিহারের দায়িত্ব প্রদান করেন। পরবর্তীকালে তাঁর পুনর্জন্ম চিহ্নিত করে র্বা-স্গ্রেং রিন-পো-ছে উপাধি প্রদান করা হয়। তৃতীয় র্বা-স্গ্রেং রিন-পো-ছে ঙ্গাগ-দ্বাং-য়ে-শেস-ত্শুল-খ্রিম্স-র্গ্যাল-ম্ত্শান এবং পঞ্চম র্বা-স্গ্রেং রিন-পো-ছে থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান তিব্বতের রাজপ্রতিনিধি হিসেবে দায়িত্ব পালন করেন। ব্লো-গ্রোস-র্গ্যা-ম্ত্শো-'ফ্রিন-লাস-ল্হুন-গ্রুব নামক বর্তমান উপাধিধারী লামাকে সপ্তম র্বা-স্গ্রেং রিন-পো-ছে হিসেবে গণচীন সরকার দ্বারা স্বীকৃতি দেওয়া হলেও তিব্বতী বৌদ্ধ সম্প্রদায় তাঁকে স্বীকৃতি প্রদান করেননি।
সংবাদ শৈলী
সংবাদ শৈলী বা সংবাদ লিখন শৈলী হলো এক ধরনের গদ্য লিখন রীতি যা গণমাধ্যম অর্থাৎ সংবাদপত্র, রেডিও ও টেলিভিশনের জন্য সংবাদ প্রতিবেদন লেখার ক্ষেত্রে অনুসৃত হয়।
গণমাধ্যমের সংবাদ শৈলী শুধুমাত্র শব্দার্থ ও বাক্যের গঠনগত দিক নয়, বরং সংবাদের মাধ্যমে উপস্থাপিত গল্পের তথ্য এবং উদ্দীষ্ট শ্রোতার কথাও নির্দেশ করে থাকে।
সংবাদ লিখন শৈলীতে পাঁচটি মৌলিক প্রশ্ন, অর্থাৎ— কে, কি, কখন, কোথায়, কেন (যা "ষড়-ক" নামে অভিহিত) এর উত্তর থাকতে হয়। আর এভাবে সংবাদ লেখাকে উল্টো পিরামিড কাঠামো বা পদ্ধতি বলা হয়।
ঘটনা মাত্রই সংবাদ নয়, কোন ঘটনাকে সংবাদ হয়ে উঠতে হলে কিছু অত্যাবশ্যকীয় বৈশিষ্ট্য ( যেমনঃ নৈকট্য, সময়, পাঠকের আগ্রহ, ফলাফল ও অস্বাভাবিকতা বা যা সচারাচর ঘটে না ) ধারণ করতে হয়।
সাংবাদিকতা সাধারণত বর্ণনামুলক লিখন শৈলী মেনে চলে।
লি-য়ুল-ছোস-র্গ্যাল
লি-য়ুল-ছোস-র্গ্যাল () (১৫০৯-১৫২৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় র্তা-ত্শাগ-র্জে-দ্রুং উপাধিধারী বৌদ্ধ লামা।
লি-য়ুল-ছোস-র্গ্যাল একজন কাল্পনিক চরিত্র বলে মনে করা হয়। তিনি ১৫০৯ খ্রিষ্টাব্দে ভারত বা মধ্য এশিয়ার লি-য়ুল নামক কোন এক কাল্পনিক রাজ্যে জন্মগ্রহণ করেন বলে মনে করা হয়। আঠাশ বছর বয়সে ১৫২৬ খ্রিষ্টাব্দে তাঁর মৃত্যু ঘটে। এই কাল্পনিক চরিত্রকে দ্বোন-পো-ল্হা-স্ক্যাব্সের পুনর্জন্ম রূপে চিহ্নিত করা হয়।
উইলিয়ান বর্জেস দা সিলভা
উইলিয়ান বর্জেস দা সিলভা (জন্ম: ৯ আগস্ট, ১৯৮৮) রিবেইরাও পেরেজে জন্মগ্রহণকারী ব্রাজিলীয় ফুটবলার। সচরাচর তিনি উইলিয়ান নামেই সমধিক পরিচিত। ব্রাজিল জাতীয় ফুটবল দলে খেলার পাশাপাশি ইংলিশ ক্লাব চেলসিতে উইঙ্গার হিসেবে খেলছেন। করিন্থিয়ান্স স্পোর্ট ক্লাবের মাধ্যমে খেলোয়াড়ী জীবন শুরু করেন তিনি। পরবর্তীতে আগস্ট, ২০০৭ সালে €১৪ মিলিয়ন ইউরোর বিনিময়ে ইউক্রেনীয় শাখতার দন্তেস্ক ক্লাবে যোগ দেন। ছয় বছর ইউক্রেনীয় ক্লাবে খেলার পর সংক্ষিপ্তকালের জন্য আনঝি মাখাচকালা ক্লাবে স্থানান্তরিত হন। এরপর £৩২ মিলিয়ন পাউন্ডের বিনিময়ে চেলসি ক্লাবে যোগ দেন।
ব্রাজিলের অনূর্ধ্ব-২০ দলের মাধ্যমে ২০০৭ সালের দক্ষিণ আমেরিকান যুব চ্যাম্পিয়নশীপ প্রতিযোগিতায় উইলিয়ানের আন্তর্জাতিক ফুটবল অঙ্গণে অভিষেক ঘটে। ৭ জানুয়ারি, ২০০৭ তারিখে অণুষ্ঠিত খেলায় চিলির বিপক্ষে তার দল জয়লাভ করেছিল। ২০০৭ সালের ফিফা অনূর্ধ্ব-২০ বিশ্বকাপে ব্রাজিল দলের অন্যতম সদস্য হলেও কোয়ার্টার ফাইনালে স্পেনের কাছে পরাজিত হয়ে প্রতিযোগিতা থেকে বিদায় নেয় ব্রাজিল দল।
১০ নভেম্বর, ২০১১ তারিখে ব্রাজিলের বড়দের দলের হয়ে গ্যাবনের বিপক্ষে অণুষ্ঠিত এক প্রীতিখেলার মাধ্যমে অভিষেক ঘটে উইলিয়ানের। ১৬ নভেম্বর, ২০১৩ তারিখে তিনি তার প্রথম আন্তর্জাতিক গোল করেন। ফ্লোরিডার মিয়ামিতে অণুষ্ঠিত হন্ডুরাস দলের বিরুদ্ধে ব্রাজিল দল ৫-০ ব্যবধানে বিজয়ী হয়।
৭ মে, ২০১৪ তারিখে উইলিয়ানকে ফিফা বিশ্বকাপের ২৩-সদস্যদের দলে অন্তর্ভুক্ত করা হয়। ১৬-দলীয় দ্বিতীয় রাউন্ডে চিলির বিপক্ষে অস্কারের পরিবর্তে অতিরিক্ত সময়ের দ্বিতীয়ার্ধে মাঠে নামেন। বেলো অরিজণ্ঠে অণুষ্ঠিত ঐ খেলায় টাইব্রেকারে গড়ানো অবস্থায় তিনি পেনাল্টি মিস করেন। তারপরও ব্রাজিল দল কোয়ার্টার-ফাইনালে উত্তীর্ণ হয়।
দ্বোন-পো-ল্হা-স্ক্যাব্স
দ্বোন-পো-ল্হা-স্ক্যাব্স () (১৪৭৪-১৫০৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় র্তা-ত্শাগ-র্জে-দ্রুং উপাধিধারী বৌদ্ধ লামা।
দ্বোন-পো-ল্হা-স্ক্যাব্স ১৪৭৪ খ্রিষ্টাব্দে তিব্বতের দ্বুস অঞ্চলে স্পো-বো-য়িদ-'ওং () নামক স্থানে জন্মগ্রহণ করেন। তাঁর পিতা 'জাম-দ্ব্যাংস-গ্ঝোন-নু () ছিলেন 'ফাগ্স-পা-ব্দে-ছেন-র্দো-র্জে () নামক প্রথম 'ফাগ্স-পা-ল্হা () উপাধিধারী বিখ্যাত বৌদ্ধ লামার জ্যৈষ্ঠ ভ্রাতা। এই বিখ্যাত লামার ভ্রাতুষ্পুত্র হওয়ার কারণে তাঁকে দ্বোন-পো বা ভ্রাতুষ্পুত্র বলা হত। তিনি ছোস-ক্যি-র্গ্যাল-ম্ত্শান () নামক 'ফাগ্স-পা-ব্দে-ছেন-র্দো-র্জের শিক্ষক ও ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত হন। ব্দে-ছেন-র্দো-র্জে তাঁকে শিক্ষা ও দীক্ষা প্রদান করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভ করেন।
ইভান রাকিতিচ
ইভান রাকিতিচ (; জন্ম ১০ মার্চ ১৯৮৮) একজন পেশাদার ফুটবলার যিনি স্পেনীয় ক্লাব বার্সেলোনার হয়ে সেন্ট্রাল মিডফিল্ডার অথবা ডিফেন্সিভ মিডফিল্ডার হিসেবে খেলেন।
রাকিতিচ তার পেশাদার কর্মজীবন শুরু করেন "এফসি বাসেলে" এবং সেখানে দুই মৌসুম কাটান। এরপর তিনি চলে যান জার্মানির ক্লাব "শালকে ০৪" এ। জার্মান বুন্দেসলিগায় সাড়ে তিন মৌসুম কাটানোর পর, ২০১১ সালের জানুয়ারিতে তিনি সেভিয়াতে যোগ দেন। দুই বছর পর, তিনি ক্লাবের অধিনায়ক হিসেবে দায়িত্ব গ্রহণ করেন এবং তাদের ইউরোপা লীগ জয়ে গুরুত্বপূর্ণ ভুমিকা পালন করেন। ২০১৪ সালে তিনি বার্সেলোনায় যোগ দেন। ২৫ অগাস্ট, ২০১৪ বার্সেলোনার হয়ে তার অভিষেক হয়।
রাকিতিচ সুইজারল্যান্ডের বয়সভিত্তিক প্রকল্পের অংশ ছিলেন। তিনি " সুইজারল্যান্ড অনূর্ধ্ব-২১" দলে খেলেছেন। ২০০৯ সালে রাকিতিচ "ক্রোয়েশিয়া অনূর্ধ্ব-২১" দলে যোগ দেন। ২০০৭ সালে ক্রোয়েশিয়ার হয়ে তার অভিষেক হয়। এরপর থেকে তিনি জাতীয় দলের হয়ে উয়েফা ইউরো ২০০৮, উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ ও ২০১৮ ফিফা বিশ্বকাপ এ অংশগ্রহণ করেছেন। তিনি ২০১৮ বিশ্বকাপে রানার-আপ পদক অর্জন করেন।
হুয়ান গিয়ের্মো কুয়াদ্রাদো
হুয়ান গিয়ের্মো কুয়াদ্রাদো বেয়ো (, ; জন্ম ২৬ মে ১৯৮৮), সচরাচর কুয়াদ্রাদো নামে পরিচিত, একজন কলম্বিয়ান ফুটবলার যিনি ইতালীয় ক্লাব এসিএফ ফিওরেন্তিনা এবং কলম্বিয়া জাতীয় দলের হয়ে খেলেন।
দুর্দান্ত গতি এবং ড্রিবলিং দক্ষতার কারণে তিনি ক্লাব এবং জাতীয় দলের গুরুত্বপূর্ণ অংশ হয়ে পড়েছেন। এছাড়া তিনি নিজেকে বিশ্বের অন্যতম ক্ষিপ্র খেলোয়াড় হিসেবেও খ্যাতি অর্জন করেছেন।
গোল উৎযাপনের সময় বিভিন্ন ধরণের নাচের জন্যও কুয়াদ্রাদো বিখ্যাত।
সিডনি বার্নস
সিডনি ফ্রান্সিস বার্নস (; জন্ম: ১৯ এপ্রিল, ১৮৭৩ - মৃত্যু: ২৬ ডিসেম্বর, ১৯৬৭) স্টাফোর্ডশায়ারের স্মেথউইকে জন্মগ্রহণকারী পেশাদার ও বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তাঁকে বিশ্বের অন্যতম সেরা বোলারদের একজন হিসেবে গণ্য করা হয়। ডানহাতি ব্যাটিংয়ের অধিকারী সিডনি বার্নস পেস বোলিং করলেও তা মিডিয়াম থেকে ফাস্ট-মিডিয়ামের মধ্যে সীমাবদ্ধ ছিল ও ক্রিকেট বলকে উভয় প্রান্তেই সুইং করাতে দক্ষ ছিলেন।
১৯০১ থেকে ১৯১৪ সালের মধ্যে ইংল্যান্ড দলের হয়ে ২৭টি টেস্টে অংশগ্রহণ করেছেন তিনি। ১৬.৪৩ রান গড়ে ১৮৯ উইকেট লাভ করেছেন যা টেস্ট বোলিং গড়ে অন্যতম সর্বনিম্ন পরিসংখ্যান। ১৯১১-১২ মৌসুমে তিনি ইংল্যান্ডকে অ্যাশেজ সিরিজ জয়ে সহায়তা করেন। ঐ সিরিজে তিনি অস্ট্রেলিয়ার বিপক্ষে ৩৪ উইকেট দখল করেন। ১৯১৩-১৪ মৌসুমে তাঁর সর্বশেষ টেস্ট সিরিজে দক্ষিণ আফ্রিকার বিপক্ষে ১০.৯৩ গড়ে ৪৯ উইকেট নিয়ে বিশ্বরেকর্ড গড়েন।
১৯ এপ্রিল, ১৮৭৩ তারিখে স্টাফোর্ডশায়ারের স্মেথউইকে জন্মগ্রহণ করেন সিডনি বার্নস। বাবা রিচার্ডের পাঁচ সন্তানের মধ্যে তিনি ছিলেন দ্বিতীয়। তাঁর বাবা তেমন ক্রিকেট খেলতেন না। তিন ভাইয়ের মধ্যে কেবলমাত্র বার্নসই ব্যাট কিংবা বল স্পর্শের সুযোগ পেয়েছিলেন। ১৯০৩ সালে এলিজ মাউদ টেলরকে বিয়ে করেন ও লেজলি নামীয় এক পুত্র সন্তান ছিল। ক্রিকেটের বাইরে স্টাফোর্ডশায়ারে কেরানির চাকুরী করতেন।
অস্ট্রেলিয়ায় তিনি সফলকাম ছিলেন। কিন্তু হাঁটুর আঘাতপ্রাপ্তিতে তাঁর অংশগ্রহণ সংক্ষিপ্ত করতে হয়। ১৩ ডিসেম্বর, ১৯০১ তারিখে অস্ট্রেলিয়ার বিপক্ষে টেস্ট অভিষেকের পূর্বে তিনটি রাজ্য দলের বিপক্ষ খেলেন। সিডনি ক্রিকেট গ্রাউন্ডে অনুষ্ঠিত ঐ টেস্টের প্রথম ইনিংসে ৬৫ রানের বিনিময়ে ৫ উইকেট লাভ করেন তিনি। তাঁর সাথে কলিন ব্লাইদ ও লেন ব্রন্ডেরও টেস্ট অভিষেক ঘটেছিল। তাঁরা তিনজন মিলে অস্ট্রেলিয়ার বিশ উইকেট দখল করলে ইংল্যান্ড ইনিংস ও ১২৪ রানে জয়লাভ করে। মেলবোর্নের দ্বিতীয় টেস্ট জিতে অস্ট্রেলিয়া সিরিজে সমতা আনলেও বার্নস ৬/৪২ ও ৭/১২১ লাভ করেছিলেন।
১৯৬৩ সালে উইজডেন ক্রিকেটার্স অ্যালমেনাকের প্রকাশিত শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক বার্নসকে অন্তর্ভুক্ত করা হয়। এই বিশেষ স্মারক সংখ্যায় তাঁর সাথের অন্য পাঁচ খেলোয়াড় ছিলেন - ডন ব্রাডম্যান, ডব্লিউ. জি. গ্রেস, জ্যাক হবস, টম রিচার্ডসন ও ভিক্টর ট্রাম্পার।
২০০৮ সালে আন্তর্জাতিক ক্রিকেট কাউন্সিল কর্তৃপক্ষ আইসিসি টেস্ট চ্যাম্পিয়নশীপের সর্বকালের সেরা খেলোয়াড়দের র‌্যাঙ্কিং প্রকাশ করে। ঐ তালিকায় বার্নসের রেটিং ছিল ৯৩২ যা ২০১৭ সাল পর্যন্ত শীর্ষস্থানে অবস্থান করছে। ২০০৯ সালে তাঁকে আইসিসি ক্রিকেট হল অব ফেমে অন্যতম উদ্বোধনী সদস্যরূপে অন্তর্ভুক্ত করে।
বিখ্যাত অস্ট্রেলীয় ক্রিকেটার রিচি বেনো তাঁর সর্বকালের ক্রিকেট একাদশে তাঁকে ঠাঁই দিয়েছেন।
ঙ্গাগ-দ্বাং-ছোস-ক্যি-দ্বাং-ফ্যুগ
ঙ্গাগ-দ্বাং-ছোস-ক্যি-দ্বাং-ফ্যুগ () (১৬০৬-১৬৫২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ঙ্গাগ-দ্বাং-ছোস-ক্যি-দ্বাং-ফ্যুগ ১৬০৬ খ্রিষ্টাব্দে মধ্য তিব্বতের স্পুন-দ্রুগ-র্দ্জোং () অঞ্চলে জন্মগ্রহণ করেন। তাঁর পিতা স্গাম-বু-দোন-গ্রুব () একজন অভিজাত ছিলেন এবং মাতা ব্সোদ-নাম্স-বু-'খ্রিদ () ছিলেন তৃতীয় দলাই লামার ভ্রাতুষ্পুত্রী। পাঁচ বছর বয়সে তাঁকে ছোস-ক্যি-র্গ্যাল-ম্ত্শান () নামক ষষ্ঠ দ্গা'-ল্দান-খ্রি-পার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার ও ল্হো-রোং () অঞ্চলে অবস্থিত র্তা-ত্শাগ-ল্হুন-গ্রুব-ব্দে-ছেন () বিদ্যায়তনে শিক্ষালাভ করেন। তাঁর উল্লেখযোগ্য শিক্ষক ছিলে পঞ্চম দলাই লামা ও চতুর্থ পাঞ্চেন লামা। পরবর্তীকালে তিনি ব্যা-ফুগ-ম্দো-স্ঙ্গাগ্স-দার-র্গ্যাস-গ্লিং () নামক বৌদ্ধবিহারের প্রধান হিসেবে অধিষ্ঠিত হন। ১৬৪৩ খ্রিষ্টাব্দে তিনি ম্দো-খোগ () নামক স্থানে পাঁচটি বৌদ্ধবিহারকে একত্র করে দ্গা'-ল্দান-ব্শাদ-স্গ্রুব-গ্লিং () নামক বৌদ্ধবিহার প্রতিষ্ঠা করেন।
ঙ্গাগ-দ্বাং-দ্কোন-ম্ছোগ-ন্যি-মা
ঙ্গাগ-দ্বাং-দ্কোন-ম্ছোগ-ন্যি-মা () (১৬৫৩-১৭০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ঙ্গাগ-দ্বাং-দ্কোন-ম্ছোগ-ন্যি-মা ১৬৫৩ খ্রিষ্টাব্দে তিব্বতের খাম্স () অঞ্চলে লি-ছাব-দ্কার-ম্দো () নামক স্থানে জন্মগ্রহণ করেন। তাঁর পিতার নাম ছিল আ-স্ন্যেদ () এবং মাতার নাম ছিল ত্সে-দ্বাং-ম্ত্শো ()। তিন বছর বয়সে তাঁকে ঙ্গাগ-দ্বাং-ছোস-ক্যি-দ্বাং-ফ্যুগ নামক পঞ্চম র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে ম্খার-গ্সার-ব্ক্রা-শিস-রাব-ব্র্তান () বৌদ্ধবিহারে তাঁর শিক্ষা শুরু হয়। এগারো বছর বয়সে পঞ্চম দলাই লামা তাঁকে শিক্ষার্থীর শপথ প্রদান করেন। ১৬৬৮ খ্রিষ্টাব্দে তিনি সেরা বৌদ্ধবিহার বিশ্ববিদ্যালয়ে ভর্তি হন এবং আট বছর ধরে শিক্ষা লাভ করেন। চব্বিশ বছর বয়সে পঞ্চম দলাই লামা তাঁকে ভিক্ষুর শপথ প্রদান করেন। এরপর তিনি দ্পা'-শোদ () বৌদ্ধবিহারে তিন বছরের জন্য প্রশাসনিক দায়িত্বভার গ্রহণ করেন। ১৬৮০ খ্রিষ্টাব্দে তিনি বোশোক্তু জিনোং নামক এক মঙ্গোল রাজপুত্রের আমন্ত্রণে আমদো যাত্রা করে সেখানে সাত বছর ধরে বিভিন্ন ধর্মকেন্দ্রে শিক্ষাদান করেন। ১৬৮৯ খ্রিষ্টাব্দে তিনি তিব্বত সরকারের প্রতিনিধি হিসেবে খালকা ও ঐরাত নামক দুই মঙ্গোল ধর্মগোষ্ঠীর মধ্যে বিবাদের অবসান ঘটান। পরের বছর মাঞ্চু সম্রাট মঙ্গোলদের ব্যাপারে তাঁর হস্তক্ষেপে বিরক্ত হয়ে তাঁকে বেইজিং প্রেরণ করেন। দ্বিতীয়বার বেইজিং শহরে অবস্থানকালে ১৭০৩ খ্রিষ্টাব্দে তাঁর মৃত্যু হয়।
তারাবীহ
তারাবীহ () শব্দটির একবচন 'তারবীহাতুন' ()। এর আভিধানিক অর্থ বসা, বিশ্রাম করা, আরাম করা।
ইসলাম ধর্মে তারাবীহ হল রাতের সালাত যেটি মুসলিমগণ রমজান মাসব্যপী প্রতি রাতে এশার ফরজ নামাজের পর পড়ে থাকেন। তারাবীহ সালাত দুই দুই রাকআত করে যেকোনো সংখ্যক রাকআত পড়া হয়। তারাবীহ সালাতের পর বিতর সালাত পড়া হয়। তারাবীহর নামাজের রাকআত নির্দিষ্ট করা হয়নি। হানাফি, শাফিয়ি ও হাম্বলি ফিকহের অনুসারীগণ ২০ রাকআত, মালিকি ফিকহের অনুসারীগণ ৩৬ রাকআত এবং আহলে হাদীসরা ৮ রাকআত তারাবীহ পড়েন।
বাংলাদেশে তারাবীহর নামাজের দুটি পদ্ধতি প্রচলিত। একটি খতম তারাবীহ আর অন্যটি সূরা তারাবীহ। খতম তারাবীহর ক্ষেত্রে সম্পূর্ণ কুরআন পাঠ করা হয়।
খতম তারাবীহর জন্য কুরআনের হাফিযগণ ইমামতি করেন। 
সূরা তারাবীহর জন্য যেকোন সূরা বা আয়াত পাঠের মাধ্যমে সূরা তারাবীহ আদায় করা হয়।
মালভেসি
মালভেসি সপুষ্পক উদ্ভিদের একটি পরিবার যাতে প্রায় ২৫০টি গণ এবং ৪২২৫+ প্রজাতি রয়েছে। এই পরিবারের সুপরিচিত সদস্য ওকরা, তুলা, এবং কোকো। প্রজাতির সংখ্যার দিক থেকে বৃহত্তম গণ হচ্ছে "Hibiscus" (৩০০ প্রজাতি), "Sterculia" (২৫০ প্রজাতি), "Dombeya" (২৫০ প্রজাতি), "Pavonia" (২০০ প্রজাতি), and "Sida" (২০০ প্রজাতি).
এই গোত্রের শ্রেণীবিন্যাস অত্যন্ত জটিল ও প্রশ্নবিদ্ধ। এখানে Angiosperm Phylogeny Website থেকে প্রকাশিত মালভেসি গোত্রের বিস্তৃতি দেখানো হল।
বীরুৎ,গুল্ম বা বৃক্ষ জাতীয়। রোমযুক্ত এবং মিউসিলেজপূর্ণ বা পিচ্ছিল রসযুক্ত।
প্রধান মূলতন্ত্র বিদ্যমান।
প্রায়ই কাষ্ঠল, তন্তুযুক্ত ও তারকাকার বা বেলনাকার। বেশ শাখান্বিত।
সরল পত্র। একান্তর পাতা, মুক্তপার্শ্বীয় উপপত্র যুক্ত। জালিকা শিরাবিন্যাস বিদ্যমান। পাতার কিনারা অখণ্ড বা খণ্ডিত। পাতা সবৃন্তক ও ডিম্বাকার।
একক, বৃহৎ, অক্ষীয় বা শীর্ষ, সম্পূর্ণ, উভলিঙ্গ, গর্ভপাদ পুষ্প। সাধারণত একক ফুল। ফুল একলিঙ্গিক ও হতে পারে এবং ফুলে ব্র্যাক্ট ও থাকতে পারে। বেশিরভাগ সময়ে ফুল তারকাকার বা রেডিয়াল হয়ে থাকে।
উপবৃত্যংশ ৩-১০ টি, মুক্ত অথবা যুক্ত। ( "Sida" এবং "Abutilon" গণে উপবৃতি নেই।
পাপড়ি ৫টি, মুক্ত, পুংকেশরীও নলের সাথে গোঁড়ায় যুক্ত, এস্টিভেসন বা পুষ্পপত্রবিন্যাস হল টুইস্টেড(পাকানো)। 
পুংকেশর অসংখ্য, একগুচ্ছ, পুংকেশরীয় দণ্ডগুলো যুক্ত হয়ে ফাঁপা পুংকেশরীও নালিকা সৃষ্টি করে। পরাগধানী বৃক্কাকার, এক প্রকোষ্ঠবিশিষ্ট পরাগরেণু বড় ও কণ্টকিত।
সাধারণ গর্ভপত্র ৫-১০ টি, অধিগর্ভ গর্ভাশয়, ১ - বহু প্রকোষ্ঠবিশিষ্ট, সাধারণত ৫ প্রকোষ্ঠ বিশিষ্ট; ডিম্বক এর সংখ্যা প্রতি প্রকোষ্ঠে ১টি হতে বহু। 
অক্ষীয় অমরাবিন্যাস।
সাধারণত ক্যাপসিউল, কখনো বেরি অথবা সাইজোকার্প।
স্ব-পরাগায়ন হয় না। এই পরিবারের সদস্যরা পতঙ্গপরাগী।
ঢেঁড়শ("Abelmoschus esculentus") সবজি হিসেবে ব্যবহার করা হয়। জবা("Hibiscus rosa-sinensis") নামক ফুল গাছ বাগানে লাগানো হয়। কার্পাস("Gossypium herbaceum") এর বীজের ত্বক থেকে কার্পাস তুলা পাওয়া যায়। বীজ থেকে ভোজ্য তেল ও পাওয়া যায়। কেনাফ("Hibiscus cannabinus") এর বাকল থেকে পাটজাতীয় শক্ত আঁশ পাওয়া যায়। মেস্তাপাট("Hibiscus sabdariffa var. altissima") হতে চট, দড়ি পাওয়া যায়।
ব্লো-ব্জাং-দ্পাল-ল্দান-র্গ্যাল-ম্ত্শান
ব্লো-ব্জাং-দ্পাল-ল্দান-র্গ্যাল-ম্ত্শান () (১৭০৮-১৭৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন।
ব্লো-ব্জাং-দ্পাল-ল্দান-র্গ্যাল-ম্ত্শান ১৭০৮ খ্রিষ্টাব্দে তিব্বতের খাম্স () অঞ্চলে জন্মগ্রহণ করেন। তাঁর পিতার নাম ছিল ব্ক্রা-শিস-ছোস-স্ক্যাব্স () এবং মাতার নাম ছিল ম্গোন-নে-মা ()। পাঁচ বছর বয়সে পঞ্চম পাঞ্চেন লামা তাঁকে ঙ্গাগ-দ্বাং-দ্কোন-ম্ছোগ-ন্যি-মা নামক ষষ্ঠ র্তা-ত্শাগ-র্জে-দ্রুং উপাধিধারী লামার পুনর্জন্ম রূপে চিহ্নিত করা হয়। পরের বছর থেকে দ্পা'-শোদ () বৌদ্ধবিহারে তাঁর শিক্ষা শুরু হয়। বারো বছর বয়সে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে দোন-য়োদ-ম্খাস-গ্রুব () এবং ব্লো-ব্জাং-স্ব্যিন-পা () নামক ভিক্ষুর নিকট শিক্ষা লাভ শুরু করেন। ১৭২৮ খ্রিষ্টাব্দে সপ্তম দলাই লামা নির্বাসিত হলে তিনি তাঁর সঙ্গে ম্গার-থার () বৌদ্ধবিহার যান ও চার বছর ঐ স্থানে বসবাস করেন। ১৭৩১ খ্রিষ্টাব্দে পঞ্চম পাঞ্চেন লামা তাঁকে ভিক্ষুর শপথ প্রদান করেন। ১৭৩৭ খ্রিষ্টাব্দ থেকে পরবর্তী দশ বছর তিনি খাম্স অঞ্চলের বিভিন্ন বিহারে শিক্ষাদান করেন। এরপর তিনি দলাই লামার নির্দেশে চীন যাত্রা করেন। চীন সম্রাট তাঁকে দ্গা'-ল্দান-ব্যিন-ছাগ্স-গ্লিং () বৌদ্ধবিহারের প্রধান হিসেবে অধিষ্ঠিত করেন।
সৌদ আল-শুরাইম
সৌদ ইবন ইবরাহিম ইবন মুহাম্মদ আল-শুরাইম (আরবি: سعود بن ابراهيم بن محمد الشريم،,‏‎ জন্ম ১৯ জানুয়ারী, ১৯৬৪) হলেন মক্কার প্রধান মসজিদ, (মসজিদ আল-হারামের) একজন অন্যতম ইমাম ও । তিনি ডক্টরেট (পিএইচ.ডি) ডিগ্রী প্রাপ্ত এবং মক্কার ইসলামিক স্টাডিজ বিভাগের অধ্যাপক।
আবদুর রহমান আল-সুদাইস
আব্দুল রহমান ইবন আব্দুল আজিজ আস-সুদাইস‏ ‏‎(আরবি: ‎ﻋﺒﺪ ﺍﻟﺮﺣﻤﻦ ﺍﻟﺴﺪﻳﺲ; ‎; জন্মঃ ১৯৬০; রিয়াদ, সৌদি আরব) হলেন মক্কায় অবস্থিত সৌদি আরবের প্রধান মসজিদ মসজিদ আল-হারামের ইমাম এবং ২০০৫ সালে নির্বাচিত
বছরের সেরা ইসলামিক ব্যক্তিত্ব (the "Islamic Personality Of the Year")। আল-সুদাইস সন্ত্রাসবাদ প্রতিহত করার জন্য বিভিন্ন সময়ে বিভিন্ন উদ্যোগের ব্যবস্থা করেছেন, ইসলাম বিরোধীদের কাছে "বোমা হামলা এবং সন্ত্রাসবাদ" বিষয়ে ভুল ধারণা খন্ডন করেছেন এবং শান্তিপূর্ণ আন্তঃধর্ম সংলাপের আয়োজন করেছেন।
উমাইয়া ইবনে খালাফ
উমাইয়া ইবন খালাফ ইবন সাফওয়ান ছিলেন মক্কার অধিবাসী একজন , একজন নেতৃস্থানীয় সদস্য এবং প্রধান। তিনি ছিলেন নবী মুহাম্মাদের অনুসারী মুসলিমদের একজন প্রতিপক্ষ যিনি বিলাল ইবন রাবাহ নাম্নী ক্রীতদাস সাহাবীর মুনিব হওয়ার জন্য এবং ইসলাম গ্রহণ করার কারণে তাকে নির্যাতন করার জন্য সবচেয়ে বেশি পরিচিত।
কুনিয়া: আবু সাফওয়ান
নিসবাহ: উমাইয়া ইবনে খালাফ ইবনে হাবিব ইবনে ওয়াহাব ইবনে হুজাফাহ ইবনে জুমাহ
তাঁর পুত্র, সাফওয়ান ইবনে উমাইয়া, মক্কা বিজয়ের পর্ব ইসলাম ধর্ম গ্রহণ করে। তাঁর আরেক পুত্র ওয়ালিদ বদরের যুদ্ধে নিহত হয়।
ভাই: ওয়াহাব ইবনে উবাই
নাতি: আবদুল্লাহ ইবনে সাফওয়ান
উমাইয়া মক্কার মূর্তিপূজার আনুষ্ঠানিকতার সঙ্গে সম্পৃক্ত ছিলেন। তিনি কাবা প্রাঙ্গনে সুগন্ধি বিতরণ করতেন।
মুহাম্মাদ মূর্তিপূজার বিরোধিতা শুরু করলে উমাইয়া তাঁর ঘোর বিরোধী হয়ে ওঠেন।
তিনি তাঁর ক্রীতদাস বিলাল ইবনে রাবাহকে ইসলাম গ্রহণের অপরাধে নির্যাতনের কারণেও সমধিক পরিচিত। বিলালকে মরুভূমির উত্তপ্ত বালিতে শুইয়ে রাখা হতো এবং তাঁর বুকের উপর একটি বড় আকারের ভারি পাথর রেখে দেয়া হতো, যে কারণে সে সময় তাঁর নিঃশ্বাস প্রায় বন্ধ হয়ে যেতো। এরপরেও সে ইসলাম ত্যাগ করতে অস্বীকৃতি জানালে উক্ত পাথরের উপর একজন মানুষকে উঠিয়ে তাকে লাফাতে বলা হতো। এত কিছুর পরেও বিলাল অবিরাম "আহাদ, আহাদ" (এক ঈশ্বর, এক ঈশ্বর) বলে চিৎকার করতে থাকতো।
উমাইয়া বদরের যুদ্ধের দিন বিলাল ইবনে রাবাহর নির্দেশনায় আনসারদের হাতে তাঁর এক পুত্রসহ নিহত হন।
ফ্রেডরিখ উইলহেল্ম অসওয়াল্ড
ফ্রেডরিখ উইলহেল্ম অসওয়াল্ড (জন্ম:সেপ্টেম্বর ২, ১৮৫৩ - মৃত্যু: ৪ এপ্রিল, ১৯৩২) একজন বাল্টিক জার্মান রসায়নবিজ্ঞানী। তিনি প্রভাবন, রাসায়নিক সাম্যাবস্থা, বিক্রিয়ার বেগ এর উপর কাজের জন্য ১৯০৯ সালে রসায়নে নোবেল পুরস্কার লাভ করেন।
'ব্রাস-স্পুংস বৌদ্ধবিহার
'ব্রাস-স্পুংস বৌদ্ধবিহার () মধ্য তিব্বতের লাসা বিভাগে অবস্থিত দ্গে-লুগ্স ধর্মসম্প্রদায়ের অন্যতম প্রধান বৌদ্ধবিহার। ফ্রেডি স্পেন্সার চ্যাপম্যানের মতে ১৯৩৬ খ্রিষ্টাব্দে তাঁর তিব্বত ভ্রমণকালে এই বিহার ছিল বিশ্বের বৃহত্তম বৌদ্ধবিহার, যেখানে প্রায় ৭৭০০ থেকে ১০,০০০ ভিক্ষু বসবাস করতেন।
১৪১৬ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স বৌদ্ধ ধর্মসম্প্রদায়ের প্রতিষ্ঠাতার শিষ্য 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান () 'ব্রাস-স্পুংস বৌদ্ধবিহার স্থাপন করেন। প্রথমে এই বিহারে একটি মাত্র ভবন ছিল, যেখানে একাধারে শিক্ষাদান ও বসবাস করা হত। পরবর্তীকালে ত্সোং-খা-পা-ব্লো-ব্জাং-গ্রাগ্স-পার অণুরোধে স্নে'উ-দ্পোন-নাম-ম্খা'-ব্জাং-পো () নামক মধ্য তিব্বতের একজন রাজনৈতিক নেতার পৃষ্ঠপোষকতায় উপাসনা ভবন, তন্ত্র সাধনা ভবন, ভিক্ষুদের বসবাসস্থল প্রভৃতি নির্মিত হয়। ১৯৫৯ খ্রিষ্টাব্দ পর্যন্ত এই বৌদ্ধবিহার সমৃদ্ধির দিকে চললেও এই সময় চীন সরকারের তিব্বত আক্রমণের কারণে এই বিহার অনেকাংশে ক্ষতিগ্রস্ত হয়। অধিকাংশ ভিক্ষু ভারতে পালিয়ে যেতে বাধ্য হন এবং ১৯৭০ খ্রিষ্টাব্দে কর্ণাটক রাজ্যের মুন্ডগোদ অঞ্চলে এই বৌদ্ধবিহারের অণুকরণে নতুন করে বিহার স্থাপন করেন।
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দানের ভাষণ শুনতে যে বিশাল সংখ্যক ভিক্ষু এই বিহারে আসেন, তাঁরা এই সময় এই বৌদ্ধবিহারে স্গো-মাং (), ব্লো-গ্সাল-গ্লিং (), ব্দে-দ্ব্যাংস (), শাগ-স্কোর (), থোস-ব্সাম-গ্লিং (), 'দুল-বা () এবং স্ঙ্গাগ্স-পা () নামক এই সাতটি বিখ্যাত মহাবিদ্যালয় স্থাপন করেন। কিছু সময় পরে 'দুল-বা, শাগ-স্কোর এবং থোস-ব্সাম-গ্লিং এই তিনটি মহাবিদ্যালয়কে একত্রীভূত করা হয় ও তাঁদের স্বাধীন অস্তিত্বের অবসান ঘটে। বাকি চারটি মাহাবিদ্যালয়ের মধ্যে স্গো-মাং এবং ব্লো-গ্সাল-গ্লিং মহাবিদ্যালয়ে সূত্র সম্বন্ধে, স্ঙ্গাগ্স-পা মহাবিদ্যালয়ে তন্ত্র সম্বন্ধে এবং ব্দে-দ্ব্যাংস মহাবিদ্যালয়ে সূত্র ও তন্ত্র উভয় সম্বন্ধে শিক্ষা প্রদান করা হত। প্রত্যেক মহাবিদ্যালয়ের একজন করে প্রধানের পদ থাকলেও সমগ্র বৌদ্ধবিহারের একজন প্রধান হিসেবে অধিষ্ঠিত হন। সাধারণতঃ যে কোন মহাবিদ্যালয়ের অবসরপ্রাপ্ত প্রবীনতম প্রধানকে সমগ্র বৌদ্ধবিহারের দায়িত্ব দেওয়া হয়ে থাকে।
দ্বিতীয় থেকে শুরু করে পঞ্চম দলাই লামা প্রত্যেকেই এই বৌদ্ধবিহারের প্রধানের পদে অধিষ্ঠিত ছিলেন। এমনকি এই বিহারের দ্গা'-ল্দান-ফো-ব্রাং () নামক ভবন দলাই লামা উপাধিধারী ভিক্ষুদের স্থায়ী বাসস্থান ছিল। এই ভবন তৃতীয় দলাই লামা প্রতিষ্ঠা করেন। পঞ্চম দলাই লামা তিব্বতের রাজনৈতিক শাসনকর্তা হিসেবে উদিত হওয়ার পর থেকে দলাই লামারা এই ভবনে বসবাস করা বন্ধ করেন।
ক্যারল লিনলি
ক্যারল লিনলি () (জন্ম: ফেব্রুয়ারি ১৩, ১৯৪২) একজন মার্কিন অভিনেত্রী এবং প্রাক্তন শিশু মডেল।
ক্যারল অ্যান জোন্স ম্যানহাটনে জন্ম নেন। তার বাবা ফ্রান্সেস এবং মা সিরিল জোন্স। তার বাবা আইরিশ এবং মা নিউ ইংল্যান্ডের অধিবাসী, যিনি একজন ইংরেজ, স্কটিশ, ওয়েলশ, জার্মান, এবং নেটিভ আমেরিকান ছিলেন।
তিনি শিশু অভিনেত্রী হিসেবে তার অভিনয় কর্মজীবন শুরু করেন ক্যারল লি নামে। এপ্রিল ২২, ১৯৫৭ সালে লাইফ পত্রিকার প্রচ্ছদে উপস্থিতির পর তিনি অভিনয় শুরু করেন। সেসময় একই নামে অন্য একজন অভিনেত্রী থাকায় তিনি নাম পরিবর্তন করে ক্যারল লিনলি রাখেন।
কলিন কাউড্রে
মাইকেল কলিন কাউড্রে, টনব্রিজের ব্যারন কাউড্রে, সিবিই (; জন্ম: ২৪ ডিসেম্বর, ১৯৩২ - মৃত্যু: ৪ ডিসেম্বর, ২০০০) ব্রিটিশ ভারতের মাদ্রাজ প্রেসিডেন্সি এলাকার ওতাকামুন্ডেতে জন্মগ্রহণকারী বিখ্যাত ইংরেজ ব্যাটসম্যান ছিলেন। তিনি তাঁর সুন্দর ব্যাটিংশৈলীর জন্য বিখ্যাত ছিলেন। সচরাচর পরিচিত কলিন কাউড্রে ১৯৫৪-৭৫ মেয়াদকালে ইংল্যান্ড ক্রিকেট দলে খেলার পাশাপাশি অক্সফোর্ড, কেন্ট কাউন্টি দলে খেলেছেন। টেস্ট ক্রিকেটের ইতিহাসে প্রথম ক্রিকেটার হিসেবে শততম টেস্ট খেলেন ১৯৬৮ সালে অস্ট্রেলিয়া দলের বিপক্ষে।
কলিন কাউড্রে তাঁর সমগ্র খেলোয়াড়ী জীবনে ১১৪ টেস্টে অংশ নিয়ে ৭,৬২৪ রান সংগ্রহ করেন ৪৪.০৬ রান গড়ে। এরফলে তিনি ওয়ালি হ্যামন্ডের গড়া রেকর্ড ভঙ্গ করেন। এছাড়াও তিনি ১২০টি ক্যাচ নিয়েছেন যা ওয়ালি হ্যামন্ডের চেয়ে বেশী। ২০১৩ সাল পর্যন্ত তাঁর ২২ সেঞ্চুরির ইংল্যান্ডের রেকর্ড অক্ষুণ্ন ছিল। প্রথম ব্যাটসম্যান হিসেবে অস্ট্রেলিয়া, দক্ষিণ আফ্রিকা, ওয়েস্ট ইন্ডিজ, নিউজিল্যান্ড, ভারত ও পাকিস্তান - এ ছয়টি দলের বিপক্ষে সেঞ্চুরি করেছেন। তিনি ছয়বার (১৯৫৪-৫৫, ১৯৫৮-৫৯, ১৯৬২-৬৩, ১৯৬৫-৬৬, ১৯৭০-৭১ ও ১৯৭৪-৭৫) অস্ট্রেলিয়া সফর করেন। এরফলে তিনি কলিন ব্লাইদের রেকর্ডের সমকক্ষ হন। তাঁর সর্বশেষ সফরকালীন সময়ে সমর্থকেরা ব্যানার নিয়ে দাঁড়িয়েছিল।
১৯৫৭ সালে এজবাস্টনে অনুষ্ঠিত সফরকারী ওয়েস্ট ইন্ডিজের বিপক্ষে চতুর্থ উইকেটে পিটার মে’কে নিয়ে ৪১১ রান সংগ্রহ করেন ৫১১ মিনিটে। এ জুটিটি ঐ সময়ে তৃতীয় সর্বোচ্চ রান ছিল, ২০০৯ সাল পর্যন্ত চতুর্থ উইকেটে সর্বোচ্চ ও ইংল্যান্ডের পক্ষে সর্বোচ্চ এবং ওয়েস্ট ইন্ডিজের বিপক্ষে সর্বোচ্চ রানের জুটি হিসেবে চিহ্নিত হয়ে আছে। ১৯৬২-৬৩ মৌসুমে প্রথম-শ্রেণীর ক্রিকেটে দক্ষিণ অস্ট্রেলিয়ার বিপক্ষে ৩০৭ করেছিলেন। এ রানটি বিদেশে মেরিলেবোন ক্রিকেট ক্লাবের ক্রিকেটারদের মধ্যে সর্বোচ্চ ও অস্ট্রেলিয়ায় বিদেশী খেলোয়াড়ের মধ্যে সর্বোচ্চ রান।
১৯৬০ সালে দক্ষিণ আফ্রিকা সফরে অনুষ্ঠিত ৫ম টেস্টের দ্বিতীয় ইনিংসে জিওফ পুলারের (১৭৫) সাথে উদ্বোধনী জুটিতে রেকর্ডসংখ্যক ২৯০ রান তোলেন। খেলায় তিনি ১৫৫ রান করে দলকে পরাজয়ের হাত থেকে রক্ষা করেন। পরবর্তীকালে ২ মে, ২০১৫ তারিখে বাংলাদেশের তামিম ইকবাল (২০৬)-ইমরুল কায়েস (১৫০) উদ্বোধনী জুটিতে পাকিস্তানের বিপক্ষে ৩১২ রান তোলে এ রেকর্ড ভঙ্গ করেন।
টেস্ট ক্রিকেটের ইতিহাসে প্রথম খেলোয়াড় হিসেবে শততম টেস্টে অংশগ্রহণের সৌভাগ্য লাভ করেন কলিন কাউড্রে। ১৯৬৮ সালে সফরকারী অস্ট্রেলিয়ার বিপক্ষে এজবাস্টন টেস্টে ফিল্ডিংয়ে নেমে এ কীর্তিগাঁথা রচনা করেন তিনি। ড্র হওয়া এ টেস্টে ইংল্যান্ডের প্রাধান্য ছিল ও তিনি সেঞ্চুরি করে এ কীর্তিগাঁথাকে স্মরণীয় করে রাখেন।
১৯৭২ সালে সিবিই পদকে ভূষিত হন কাউড্রে। ১৯৯২ সালে নাইট খেতাব পান। ২০০৯ সালে তাঁকে আন্তর্জাতিক ক্রিকেট কাউন্সিলের হল অব ফেমে অন্তর্ভুক্ত করা হয়।
সাইফউদ্দিন ফিরোজ শাহ
সাইফউদ্দিন ফিরোজ শাহ (শাসনকাল ১৪৮৭-১৪৮৯) ছিলেন বাংলার হাবশি রাজবংশের দ্বিতীয় সুলতান। তার মূল নাম মালিক ইনদিল। তিনি আবিসিনিয়দের বংশধর ছিলেন। ইলিয়াস শাহি রাজবংশের তিনি একজন সেনা অধিনায়ক ছিলেন।
১৪৮৭ সালে হাবশি রাজবংশের প্রতিষ্ঠাতা শাহজাদা বারবাক নিহত হওয়ার পর সাইফউদ্দিন ফিরোজ শাহ ক্ষমতালাভ করেন।
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান () (১৩৭৯-১৪৪৯) তিব্বতের 'ব্রাস-স্পুংস বৌদ্ধবিহার নামক দ্গে-লুগ্স বৌদ্ধ ধর্মসম্প্রদায়ের অন্যতম প্রধান বৌদ্ধবিহারের প্রতিষ্ঠাতা ছিলেন।
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৩৭৯ খ্রিষ্টাব্দে তিব্বতের ব্সাম-য়াস () অঞ্চলে জন্মগ্রহণ করেন। তাঁর পিতার নাম ছিল দ্গে-ব্স্ন্যেন ()। তিনি র্ত্সে-থাং () বৌদ্ধবিহারে দীক্ষালাভ করেন। তিনি গ্সাং-ফু () বৌদ্ধবিহারে তিনি গ্ন্যাল-র্গোদ-রিন-ছেন-ব্সাম-'গ্রুব () ও ল্দান-মা-দ্কোন-ম্ছোগ-সেং-গে () নামক দুই ভিক্ষুর নিকট প্রজ্ঞাপারমিতা সম্বন্ধে এবং ত্সোং-খা-পা-ব্লো-ব্জাং-গ্রাগ্স-পা () নামক দ্গে-লুগ্স ধর্মসম্প্রদায়ের প্রতিষ্ঠাতার নিকট লাম-রিম-ছেন-মো এবং স্ঙ্গাগ্স-রিম-ছেন-মো সম্বন্ধে শিক্ষালাভ করেন। ত্সোং-খা-পা-ব্লো-ব্জাং-গ্রাগ্স-পা তাঁকে ভিক্ষুর শপথও প্রদান করেন।
'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান ১৪১৬ খ্রিষ্টাব্দে 'ব্রাস-স্পুংস বৌদ্ধবিহার প্রতিষ্ঠা করেন। তাঁর আমলেই এই বিহারে স্গো-মাং (), ব্লো-গ্সাল-গ্লিং (), ব্দে-দ্ব্যাংস (), শাগ-স্কোর (), থোস-ব্সাম-গ্লিং (), 'দুল-বা () এবং স্ঙ্গাগ্স-পা () নামক সাতটি বিখ্যাত মহাবিদ্যালয় স্থাপিত হয়। তিনি ত্সোং-খা-পা'ই-গ্সাং-বা'ই-র্নাম-থার () নামক ত্সোং-খা-পা-ব্লো-ব্জাং-গ্রাগ্স-পার জীবনী গ্রন্থ রচনা করেন।
দ্বিতীয় মাহমুদ শাহ
দ্বিতীয় মাহমুদ শাহ (শাসনকাল ১৪৮৯-১৪৯০) ছিলেন বাংলার একজন সুলতান। তিনি শৈশবে সুলতান হন। হাবশ খান এসময় প্রকৃতপক্ষে শাসক ছিলেন।
শামসউদ্দিন মোজাফফর শাহ কর্তৃক তারা দুজনেই ১৪৯০ সালে নিহত হন।
পানিদর্শন
পানি নিয়ে সর্বপ্রথম দর্শনমত প্রচারিত হয়েছে প্রাচীন গ্রিসে। দার্শনিক থেলিস (Thales) এ-দর্শনের জনক। 
থেলিসের মতে, পানি সমস্ত দ্রব্যের মূল ও আদি কারণ। পানি থেকেই সবকিছুর উৎপত্তি এবং পানিতেই সবকিছু বিলীন হচ্ছে। পৃথিবী মহাসমুদ্রে ভাসমান এবং পানি থেকেই সার সংগ্রহ করে। এ-বিশ্বব্রহ্মাণ্ডের সবকিছুই পানির নানা রূপান্তর মাত্র।
থেলিস বলেন, জগতে যে সমস্ত দ্রব্য আমাদের গোচরীভূত হচ্ছে তার মধ্যে পানির গুণ এই যে, কঠিন, তরল, বায়বীয়- এই তিন রকম অবস্থা পানি সহজে ধারণ করতে পারে। পানি কখনো বাষ্প হচ্ছে, কখনো বা জমে বরফ হচ্ছে। নদী, হ্রদ ইত্যাদি জলাশয় গ্রীষ্মকালে শুকাতে থাকে, বর্ষায় আবার প্লাবিত হয়। এ-ছাড়াও সমুদ্রবক্ষে দ্বীপের উৎপত্তি, নদীগর্ভে নতুন ভূভাগের সৃষ্টি, ভূমিকম্পে জলরাশির আবির্ভাব ও তিরোভাব এ-সমস্ত ঘটনা পানির ক্রিয়ারূপ নামেই গণ্য। বস্তুত, পানিই সৃষ্টির মূল উপাদান। বস্তুমাত্রই পানির অবস্থাভেদে উৎপন্ন।
পানিই যে সমস্ত বস্তুর উৎপত্তির উৎস, পানিই যে দ্রব্যের মূল ও আদি উপাদান- এই কথাসম্বলিত থেলিসের বৈজ্ঞানিক বিশ্লেষণযুক্ত বক্তব্যকেই দর্শনে পানিদর্শন (Water Philosophy) বলা হয়।
২০১৪ দক্ষিণ আফ্রিকা ক্রিকেট দলের শ্রীলঙ্কা সফর
দক্ষিণ আফ্রিকা ক্রিকেট দল পূর্ব-নির্ধারিত সময়সূচী মোতাবেক ৩ জুলাই, ২০১৪ তারিখ থেকে ২৮ জুলাই, ২০১৪ তারিখ পর্যন্ত শ্রীলঙ্কা সফর করে। সফরে দলটি শ্রীলঙ্কা ক্রিকেট দলের বিপক্ষে তিনটি একদিনের আন্তর্জাতিক (ওডিআই) এবং দুইটি টেস্ট খেলায় প্রতিদ্বন্দ্বিতায় অবতীর্ণ হয়। প্রকৃতপক্ষে টেস্ট সিরিজটি জুলাই, ২০১৩ সালে আয়োজনের কথা থাকলেও ২০১৫ সাল পর্যন্ত তা স্থগিত রাখা হয়েছিল ও পরবর্তীকালে জুলাই, ২০১৪ সালে আয়োজনের সিদ্ধান্ত নেয়া হয়। ২০০৬ সালের পর প্রথমবারের মতো টেস্ট সিরিজটি অনুষ্ঠিত হয়।
সম্প্রচারস্বত্ত্বজনিত কারণে একদিনের আন্তর্জাতিক সিরিজটি রয়্যাল স্ট্যাগ কাপ নামে পরিচিতি পায়।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
শামসউদ্দিন মোজাফফর শাহ
শামসউদ্দিন মোজাফফর শাহ (শাসনকাল ১৪৯০-৯৪) ছিলেন বাংলার একজন হাবশি সুলতান। তার মূল নাম ছিল সিদি বদর। তিনি প্রথমে বালক সুলতান দ্বিতীয় মাহমুদ শাহের অভিভাবক হাবাশ খান ও পরে সুলতানকে হত্যা করেন। তিনি "শামসউদ্দিন মোজাফফর শাহ" উপাধি গ্রহণ করে ক্ষমতারোহণ করেন। ১৪৯৪ সালে তার উজির সাইদ হুসাইনের নেতৃত্বাধীন বিদ্রোহীদের হাতে নিহত হন। উজির আলাউদ্দিন হোসেন শাহ নাম গ্রহণ করে ক্ষমতারোহণ করেন। ইন্দো-পারসিয়ান ইতিহাসবিদরা তাকে একজন অত্যাচারী হিসেবে বর্ণনা করেছেন যার অত্যাচার অভিজাত ও সাধারণ প্রজাদের শত্রুভাবাপন্ন করে তুলেছিল।
বিংশ-শতাব্দীর দর্শন
বিংশ শতাব্দীর দর্শনে যৌক্তিক ইতিবাদ, বিশ্লেষণী দর্শন, প্রপঞ্চবাদ, অস্তিত্ববাদ এবং উত্তরণির্মানবাদ ইত্যাদি নতুন দার্শনিক সম্প্রদায়ের উন্নয়ন দেখা যায়। দর্শনের যুগ অনুযায়ী, এটি সাধারণত সমকালীন দর্শনের সাথে সম্পৃক্ত (পরবর্তীতে আধুনিক দর্শন, যা দেকার্তের সময় থেকে বিংশ শতক পর্যন্ত বিস্তৃত)।
বিশ্লেষণী দর্শন ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।
যৌক্তিক ইতিবাদ মূলত ভিয়েনা চক্র প্রদত্ত কতগুলো দার্শনিক চিন্তার সামগ্রিক রূপ। ভিয়েনা বিশ্ববিদ্যালয়ের দর্শন ও বিজ্ঞানের কয়েকজন শিক্ষক এ-চিন্তাধারার বাহক ও ধারক। এ-দর্শন একদিকে যুক্তিধর্মী, অন্যদিকে বিজ্ঞানভাবাপন্ন। এ-দর্শনের দার্শনিকরা ভাষার যৌক্তিক বিশ্লেষণ ও অর্থ পরিষ্করণে আগ্রহী। তারা বিজ্ঞানের বাক্যগুলোকে বিশ্লেষণ, শ্রেণিকরণ এবং সম্পর্ক নির্ণয়নের ব্যবস্থা করেন এবং এজন্য তারা দর্শনকে বিজ্ঞানের উপর প্রতিষ্ঠিত করেন।
এটি বিংশ শতাব্দীর একটি শীর্ষ স্থানীয় মতবাদ। এই মতবাদটি মানুষের মুখে মুখে ঘুরে বেড়ায়। অস্তিত্ত্ববাদের কথা, নীতিমালা মানুষের কাছে একটা সময়ে কর্তব্য হিসেবে গৃহীত হয়েছে, বিশেষ করে সাধারণ মানুষের কাছে। যেখানে উনিশ শতকের জীবন দর্শন অভিজাত শ্রেণীর জন্যই শুধুমাত্র সীমাবদ্ধ ছিলো। এই অভিজ্ঞতাবাদ এককথায় সাধারণ মানুষের অস্তিত্বকে স্বীকার করেছে। এ মতবাদ তাত্ত্বিক বিষয়ের বিপরীতে জাগতিক বিষয় সম্বন্ধে আলোচনা করে। এ দর্শন তৈরি হবার পিছনে কিছু পূর্ব শর্তের প্রয়োজন হয়। এ পূর্বশর্তগুলো আমেরিকা ইংল্যান্ড ও মতো পুজিবাদী দেশগুলোতে তৈরি হয়নি বা ব্যবহার হয়নি।
নাসিরউদ্দিন নুসরাত শাহ
নাসিরউদ্দিন নুসরাত শাহ (শাসনকাল ১৫১৯-১৫৩৩) ছিলেন সুলতান আলাউদ্দিন হোসেন শাহের পুত্র। তিনি তার পিতার অনুসৃত নীতি বজায় রাখেন। শাসনের প্রথমদিকে নতুন অঞ্চল জয় করে সালতানাতের অন্তর্ভুক্ত করলেও ১৫২৬ সালের পর তাকে মোগলদের সাথে দ্বন্দ্বে জড়িয়ে পড়তে হয়। অহোম রাজ্যের কারণেও তাকে কষ্টকর পরিস্থিতিতে পড়তে হয়।
দ্বিতীয় আলাউদ্দিন ফিরোজ শাহ
দ্বিতীয় আলাউদ্দিন ফিরোজ শাহ (শাসনকাল ১৫৩৩) ছিলেন সুলতান নাসিরউদ্দিন নুসরাত শাহের পুত্র ও উত্তরাধিকারী। তার শাসনামলে আসামের সাথে সংঘর্ষ শুরু হয়। বাংলার সেনারা আসামে প্রবেশ করে ও কালিয়াবোর পৌছে যায়। ফিরোজ শাহের মৃত্যুর পরও যুদ্ধ চলতে থাকে। আলাউদ্দিন ফিরোজ শাহ তার পিতৃব্য গিয়াসউদ্দিন মাহমুদ শাহ কর্তৃক নিহত হন।
ইরফান মাক্কি
ইরফান মাক্কি হলেন একজন পাকিস্তান-বংশোদ্ভুত কানাডীয় মুসলিম গায়ক এবং গীতিকার। তিনি সাথে ইসলাম প্রভাবিত সঙ্গীতকে বিশেষায়িত করার এবং সাথে বিতরণ অনুমতির শর্তে চুক্তিবদ্ধ হয়েছেন।
সামি ইউসুফ
সামি ইউসুফ (, , ; জন্ম ১৯৮০) হলেন একজন ইরানে জন্মগ্রহণকারী আজারবাইজনি বংশোদ্ভুত ব্রিটিশ সঙ্গীতশিল্পী, গীতিকার, কম্পোজার, নির্মাতা এবং বহুমুখী-বাদ্যযন্ত্রশিল্পী। ২০০৩ সালে ২৩ বছর বয়সে ইউসুফ তার প্রথম অ্যালবাম " আল-মু`আল্লিম" প্রকাশ করেন। এরপর ২০০৫ সালে তিনি প্রকাশ করেন তার দ্বিতীয় অ্যালবাম "মাই উম্মাহ"। ২০১০ এর অক্টোবরে, ইউসুফের তৃতীয় অফিসিয়াল অ্যালবাম "ওয়াটএভার ইউ আর" বাজারে আসে। তিনি তার গানের ধরনকে "স্পিরিটিক" নামে ডেকে থাকেন। "সালাম" হল তার চতুর্থ অ্যালবাম, ২০১২ সালের ২২শে ডিসেম্বর মুক্তি পায়।
মীর কাসিম
মীর কাশিম (পুরা নাম "মীর মুহম্মদ কাশিম আলী খান") (মৃত্যু ৮ মে, ১৭৭৭) ১৭৬০ সাল থেকে ১৭৬৩ সাল পর্যন্ত বাংলার নবাব ছিলেন। পলাশীর যুদ্ধ পরবর্তী নবাব মীর জাফরকে ক্ষমতাচ্যুত করে ইস্ট ইন্ডিয়া কোম্পানি মীর কাসিমকে ক্ষমতায় বসায়। ইস্ট ইন্ডিয়া কোম্পানির চাহিদা দিন দিন বাড়তে থাকায় মীর জাফর ডাচ ইস্ট ইন্ডিয়া কোম্পানির সাথে চুক্তি করতে সচেষ্ট হন। ব্রিটিশরা ডাচদের ক্রমেই পরাজিত করে এবং মীর জাফরকে ক্ষমতাচ্যুত করে মীর কাসিমকে ক্ষমতায় বসায়। মির কাসিম পরবর্তিতে ইংরেজদের সাথে সামরিক যুদ্ধে জড়িয়ে পরেন। বক্সারের যুদ্ধে তিনি ইংরেজ বাহিনির হাতে পরাজিত হন। বলা হয়ে থাকে এই যুদ্ধই ছিল বাংলার স্বাধীনতা রক্ষার সর্বশেষ সুযোগ।
মীর কাসিম ইংরেজ শোষনের বিরুদ্ধে বরাবরই প্রতিবাদী ছিলেন। চুক্তি মোতাবেক বর্ধমান, মেদিনীপুর ও চট্টগ্রাম এ তিনটি জেলার রাজস্ব আয় তিনি কোম্পানিকে প্রদান করেন। কোম্পানির কাছে মীর জাফরের বকেয়া দেনা পরিশোধের দায়ও তার উপরে বর্তায়। ক্ষমতালাভের পর তিনি স্বাধীনভাবে শাসন কাজ পরিচালনায় সচেষ্ট হন। মীর কাসিম একটি চৌকস সামরিক বাহিনি এবং পূর্ন রাজকোষের প্রয়োজনীয়তা অনুধাবন করেছিলেন। তিনি তার দক্ষ কূটনীতির মাধ্যমে মুঘল সম্রাট শাহ আলমের স্বীকৃতি অর্জন করেছিলেন। তিনি তার রাজধানী মুর্শিদাবাদ থেকে মুঙ্গেরে স্থানান্তর করেন। জমি জরিপ ব্যবস্থার সংস্কার সাধন করেন। নতুন ভূমি কর প্রবর্তন করেন। সরকারের রাজস্ব বৃদ্ধি পায়। সামরিক ও বেসামরিক কর্মচারীদের বেতন প্রদান করা সম্ভব হয়।
বক্সারের যুদ্ধে পরাজিত হয়ে তিনি নিরুদ্দেশ হন। ৮ মে ১৭৭৭ সালে দিল্লীর কাছে সম্ভবত শোথ রোগে আক্রান্ত হয়ে তার মৃত্যু হয়। মৃত্যুকালে তিনি অত্যান্ত দরিদ্রপিড়ীত ছিলেন। তার রেখে যাওয়া একমাত্র সম্পদ, দুইটি শাল বিক্রি করে তার দাফনের কাজ সম্পাদন করা হয়।
অ্যান্ডি পাইক্রফট
অ্যান্ড্রু জন পাইক্রফট (জন্ম: ৬ জুন, ১৯৫৬) সলিসবারিতে (বর্তমান: হারারে) জন্মগ্রহণকারী জিম্বাবুয়ের সাবেক ক্রিকেটার। জিম্বাবুয়ে জাতীয় ক্রিকেট দলের অন্যতম ব্যাটসম্যান পাইক্রফট ডানহাতে ব্যাটিং করতেন। পাশাপাশি দলের প্রয়োজনে ডান হাতে অফ-ব্রেক বোলিংয়েও দক্ষ ছিলেন তিনি। ১৯৮৩ থেকে ১৯৯২ সময়কালে জাতীয় দলের হয়ে তিনি তাঁর সমগ্র খেলোয়াড়ী জীবনে ৩ টেস্ট ও ২০টি একদিনের আন্তর্জাতিকে অংশ নিয়েছেন। বর্তমানে তিনি আইসিসি’র ম্যাচ রেফারি হিসেবে দায়িত্ব পালন করছেন।
জিম্বাবুয়ের স্বাধীনতার পূর্বে রোডেশিয়ায় হয়ে খেলেছেন পাইক্রফট। ১৯৮০-এর দশক থেকে জিম্বাবুয়ের জাতীয় দলে প্রতিনিধিত্ব করেন। এছাড়াও, দক্ষিণ আফ্রিকার ঘরোয়া প্রতিযোগিতায় পশ্চিম প্রদেশের বি দলে খেলেছেন। দল থেকে অবসর নেয়ার পর মার্চ, ২০০৬ সালে তাঁকে জিম্বাবুয়ের এ ক্রিকেট দলের কোচ হিসেবে নিযুক্ত করা হয়। প্রধান দলীয় কোচ রবিন ব্রাউনের কাছে দায়িত্ব ভার হস্তান্তরের পূর্বে এ পদে তিনি আগস্ট, ২০০৮ সাল পর্যন্ত ছিলেন। এরপর মার্চ, ২০০৯ থেকে অদ্যাবধি আইসিসি ম্যাচ রেফারীর সেরা প্যানেল তালিকার অন্যতম সদস্য হিসেবে রয়েছেন।
ইউনিকোডে গুজরাটি লিপি
গুজরাটি লিপি গুজরাটি ভাষায় ব্যবহৃত লিপি। প্রকৃতপক্ষে ইউনিকোডে গুজরাটি লিপি ১৯৮৮-এর আইএসসিআইআই মানকের A1-F0 থেকে U+0A81..U+0AD0 চরিত্রগুলিকে সরাসরি আনা হয়েছে।
https://en.wikibooks.org/wiki/How_to_use_Unicode_in_creating_Gujarati_script
ইউনিকোডে তামিল লিপি
তামিল লিপি ভারতের তামিল নাড়ু, শ্রীলঙ্কা, সিঙ্গাপুর ও মালয়েশিয়ায় তামিল ভাষায় ব্যবহৃত লিপি। প্রকৃতপক্ষে ইউনিকোডে গুজরাটি লিপি ১৯৮৮-এর আইএসসিআইআই মানকের A2-ED থেকে U+0B02..U+0BCD চরিত্রগুলিকে সরাসরি আনা হয়েছে।
গিয়াসউদ্দিন মাহমুদ শাহ
গিয়াসউদ্দিন মাহমুদ শাহ (শাসনকাল ১৫৩৩-১৫৩৮) ছিলেন হোসেন শাহি রাজবংশের সর্বশেষ সুলতান। ১৪৯৪ সালে আলাউদ্দিন হোসেন শাহ এই রাজবংশের প্রতিষ্ঠা করেন।
বাংলাপিডিয়া তাঁকে একজন "দুর্বল, বিলাসিতাপ্রবণ ও সহজ-সরল শাসক" হিসেবে উল্লেখ করেছে। এই বর্ণনা অনুযায়ী তাঁর কূটনৈতিক দূরদর্শিতার অভাব ছিল এবং রাজনৈতিক সমস্যার সমাধানের জন্য কার্যকরী পদক্ষেপ নিতেও তিনি ব্যর্থ ছিলেন। তাঁর শাসনকালকে বিদ্রোহের কারণে চিহ্নিত করা হয়। এর মধ্যে তাঁর সেনাপতি ও চট্টগ্রামের গভর্নর খোদা বখশ খান ও হাজিপুরের গভর্নর মাখদুম খানের বিদ্রোহ উল্লেখযোগ্য।
তাঁর শাসনামলে ১৫৩৪ সালে পর্তুগিজরা চট্টগ্রাম আসে। অন্যায় আচরণের অভিযোগে তাদের বন্দি করে গৌড়ে পাঠানো হয়। কিন্তু সুলতান তাদের বিবেচনা করে চট্টগ্রাম ও হুগলিতে কারখানা স্থাপনের অনুমতি দেন। গিয়াসউদ্দিন ও তাঁর পর্তুগিজ মিত্ররা ১৫৩৮ সালের ৬ এপ্রিল শের শাহ শুরির কাছে পরাজিত হন। মোগল সম্রাট হুমায়ুনের কাছে তাঁর আবেদনের কোনো উত্তর দেয়া হয়নি।
খিজির খান (বাংলা)
খিজির খান (শাসনকাল ১৫৩৯-১৫৪১) ছিলেন বাংলার শাসক। শের শাহ শুরি দিল্লীর সম্রাট হওয়ার পর ১৫৩৯ সালে তিনি বাংলার গভর্নর হন।
খিজির খান গিয়াসউদ্দিন মাহমুদ শাহের কন্যাকে বিয়ে করেন। ১৫৪১ সালে তিনি দিল্লীর কাছ থেকে স্বাধীনতা ঘোষণার পদক্ষেপ নিয়েছিলেন।
শের শাহ শুরি তাকে সরিয়ে কাজি ফাজিলাতকে তদস্থলে নিয়োগ দেন।
কাজি ফাজিলাত
কাজি ফাজিলাত (শাসনকাল ১৫৪১-১৫৪৫) ছিলেন বাংলার গভর্নর। শের শাহ শুরি দিল্লীর সম্রাট থাকাবস্থায় তাকে নিয়োগ দেন।
সায়ন্তিকা বন্দ্যোপাধ্যায়
সায়ন্তিকা বন্দ্যোপাধ্যায় () ভারতীয় বাংলা চলচ্চিত্রের একজন খ্যাতনামা অভিনেত্রী। ২০১২ সালে মুক্তিপ্রাপ্ত বাংলা চলচ্চিত্র "আওয়ারা"তে তিনি জিতের বিপরীতে অভিনয় করে সবার নজর কেড়ে নেন।
সায়ন্তিকা তাঁর জীবন শুরু করেন "নাচ ধুম মাচা লে" রিয়েলিটি শো'র মাধ্যমে। এরপরে তিনি "টার্গেট", "হ্যাংওভার", "মনে পড়ে আজও সেই দিন" এর মত বক্স অফিসে নামেমাত্র চলা চলচ্চিত্রগুলোতে অভিনয় করার পরে তার প্রথম বাণিজিকভাবে সফল চলচ্চিত্র জিতের বিপরীতে অভিনীত "আওয়ারা"। ২০১২ সালে তিনি "শ্যুটার" নামের এক চলচ্চিত্রে অভিনয় করেছিলেন। এর রিভিউতে "দ্য টাইমস অফ ইন্ডিয়া" লেখেঃ
চলচ্চিত্রটি পুরোপুরি সেই পুরানো ধাঁচের কাহিনীর উপর গড়ে উঠেছে। তদুপরি জয় (যিনি প্রধান চরিত্র অর্থাৎ "দিব্য" বা "দেব" চরিত্রে অভিনয় করেন) এর মধ্যে নায়কসুলভ গুনাবলীর অভাব লক্ষ্য করা যায়। এর সাথে দুর্বল সংলাপ, অধিক গ্রাম্যতা এবং অপ্রয়োজনীয় সহিংসতার আধিক্য একে আরো খারাপ করে তুলেছে। তবে "মেঘনা" চরিত্রে সায়ন্তিকা কিছু সৃজনশীলতা দেখিয়েছে।
মুহাম্মদ খান শুর
মুহাম্মদ খান শুর (শামসউদ্দিন মুহাম্মদ শাহ নামেও পরিচিত, শাসনকাল ১৫৪৫-১৫৫৫) ছিলেন দিল্লীর সুলতান ইসলাম শাহ সুরির অধীন বাংলার গভর্নর। কিন্তু ১৫৫৪ সালে সুলতানের মৃত্যুর পর তিনি স্বাধীনতা ঘোষণা করেন এবং "শামসউদ্দিন মুহাম্মদ শাহ" নামধারণ করেন।
মুহাম্মদ খান শুর আরাকান জয় করেন। উত্তর ভারতে ক্ষমতার জন্য তিনি প্রচেষ্টা চালান। ১৫৫৫ সালে ইসলাম শাহের উত্তরসুরি আদিল শাহের সাথে যুদ্ধ জড়িয়ে পড়েন। এই যুদ্ধে তিনি আদিল শাহের সেনাপতি হিমু কর্তৃক পরাজিত হন ও নিহত হন।
এরপর আদিল শাহ শাহবাজ খানকে বাংলার গভর্নর হিসেবে নিয়োগ দেন।
শাহবাজ খান কামবোহ
শাহবাজ খান কামবোহ (১৫২৯-১১ নভেম্বর ১৫৯৯) ছিলেন মোগল সম্রাট আকবরের অন্যতম বিশ্বস্ত সেনাপতি। তিনি আকবরের বেশ কয়েকটি দুর্গম অভিযানে অংশ নেন এবং অনেক এলাকা সাম্রাজ্যের অন্তর্ভুক্ত করেন। আকবরের পছন্দের তুলনায় তিনি একজন অধিক রক্ষণশীল সুন্নি মুসলিম ছিলেন। তবে প্রতি সহিষ্ণুতা দেখানো হয় এবং যথাযথ মূল্যায়ন করা হয়।
তৃতীয় গিয়াসউদ্দিন শাহ
তৃতীয় গিয়াসউদ্দিন শাহ (শাসনকাল ১৫৬৩-১৫৬৪) ছিলেন বাংলার মুহাম্মদ শাহি রাজবংশের শেষ সুলতান।
১৫৬২ সালের শুরুতে আফগান কররানি রাজবংশ বাংলার বড় এলাকা জয় করে নেয়। ১৫৬৪ নাগাদ তৃতীয় গিয়াসউদ্দিন শাহ তাজ খান কররানি কর্তৃক নিহত হন। ফলে মুহাম্মদ শাহি রাজবংশের সমাপ্তি ঘটে। এরপর কররানি রাজবংশের সূচনা হয়।
সলিল চৌধুরীর চলচ্চিত্রের তালিকা
এ পাতাটি ভারতীয় সুরকার সলিল চৌধুরীর বিস্তারিত চলচ্চিত্র তালিকা।
তাজ খান কররানী
তাজ খান কররানী (শাসনকাল ১৫৬৪-১৫৬৬) ছিলেন বাংলা, উড়িষ্যা ও বিহারের অংশবিশেষ শাসনকারী আফগান বংশোদ্ভূত কররানী রাজবংশের প্রতিষ্ঠাতা।
তাজ খান পূর্বে আফগান সম্রাট শের শাহ শুরির অধীনস্থ কর্মচারী ছিলেন। তিনি দক্ষিণ পূর্ব বিহার ও পশ্চিম বাংলার বড় এলাকা দখল করেন। তিনি বাংলার তৎকালীন সুলতানকে হত্যা করেন ও বাংলার নিয়ন্ত্রণ লাভ করেন।
তাজ খানের ছোট ভাই সুলায়মান খান কররানী তার উত্তরসুরি হন।
বায়েজিদ খান কররানী
বায়েজিদ খান কররানী (শাসনকাল ১৫৭২) ছিলেন কররানী রাজবংশের তৃতীয় শাসক। তার পিতা সুলায়মান খান কররানীর মৃত্যুর পর তিনি ক্ষমতালাভ করেন। ক্ষমতা গ্রহণের পর তিনি মোগলদের সাথে সম্পর্ক ছিন্ন করেন এবং স্বাধীনতা ঘোষণা করেন।
তিনি কয়েকমাস পর্যন্ত শাসন করেন। এরপর তার আত্মীয় হানসু তাকে হত্যা করেন। পরবর্তীতে সুলায়মান খানের বিশ্বস্ত অভিজাতরা হানসুর আধিপত্য খর্ব করেন। বায়েজিদ খানের ছোট ভাই দাউদ খান কররানী এরপর ক্ষমতা গ্রহণ করেন।
জেইন ভিখা
জেইন ভিখা (ইংরেজি: Zain Bhikha) (জন্ম ৯ আগস্ট ১৯৭৪) হলেন একজন দক্ষিণ আফ্রিকান যিনি ইসলামী সঙ্গীত পরিবেশন করেন। ইউসুফ ইসলাম এবং দাউদ হার্নসি সহ অন্যান্য মুসলিম সঙ্গীতশিল্পীদের সহযোগিতার সাথে যুক্ত হয়ে তিনি বিভিন্ন একক এ্যালবাম ও মিশ্রিত এ্যালবাম মুক্তি দিয়েছেন।
জাইন মাঝে মধ্যে একটি ড্রামার এবং বিভিন্ন ব্যাকআপ ভোকালিস্টের সঙ্গে সঞ্চালনার করে থাকেন। এছাড়াও তিনি ডিজনি কার্টুন মুভি "দ্যা লায়ন কিং" এর দক্ষিণ আফ্রিকায় গায়ক হিসেবে কাজ করেছিলেন।
অসীমতত্ত্ব
অসীম প্রাচীন ইউনানি দার্শনিক এনাক্সিমেন্ডারের (Anaximander : জন্ম- মৃত্যু-) একটি দার্শনিক প্রত্যয়। এ-অসীমকে ঘিরেই তার সমস্ত দার্শনিক চিন্তা।
এনাক্সিমেন্ডারের বলেন, সৃষ্টির আদি উপাদান পানি বা এ-জাতীয় কোনো দ্রব্য নয়, এটি এক অনন্ত, অবিনশ্বর, অতীন্দ্রিয় এক অসীম বস্তু। তিনি এটাকে ‘apeiron’ বলে উল্লেখ করেছেন। মহামতি দার্শনিক থেলিসের পানিদর্শনের সমালোচনা করে তিনি এ-মত প্রচার করেন।
এনাক্সিমেন্ডারের মতে, আদি উপাদান বা মূলতত্ত্ব অবশ্যই অসীম হবে। কারণ তা না হলে সৃষ্টি প্রক্রিয়ায় তা ক্রমশ নিঃশেষ হয়ে যাবে। এ-অসীম সত্তা বিশেষত্ব-বর্জিত। নিজে নির্বিশেষ ও সীমাহীন হলেও এর মধ্যে যাবতীয় বিশেষ ও সসীম দ্রব্যের মূল বিদ্যমান।
তার মতে, আদি দ্রব্য হিসেবে অসীমের কোনো উৎপত্তি নেই। এ অসৃষ্ট ও অবিনশ্বর। এর গতিও চিরন্তন। এই অন্তর্নিহিত গতির ফলেই এ থেকে বিশেষ দ্রব্যসমূহ স্বতন্ত্র রূপ লাভ করে। শৈত্য ও উষ্ণ, শুষ্ক ও সিক্ত প্রভৃতি বিপরীতধর্মী পদার্থ প্রতিনিয়ত অসীম থেকে পৃথক হচ্ছে এবং অসীমেই ফিরে যাচ্ছে। এরা সময়ের ক্রমানুসারে একে অন্যের সন্তোষবিধান ও ক্ষতিপূরণ করে থাকে।
এনাক্সিম্যান্দারের এ-দর্শনমত অন্যান্য দার্শনিক কর্তৃক সমালোচিত হয়েছে।
ভাষিক রূপতত্ত্ব
ভাষিক রূপতত্ত্ব (Linguistic Phenomenology) হলো জন ল্যাংশি অস্তিনের (John Langshaw Austin) আবিষ্কৃত ও অনুসৃত একটি পদ্ধতি। এ-পদ্ধতিকে জি. ই. ম্যুরের (G. E. Moore) পদ্ধতির এক সুক্ষ ও পরিশোধিত রূপ হিসেবে গণ্য করা হয়। তিনি বিশেষ করে ম্যুর, ভিতগেনস্তাইন, রাইল ও স্ত্রসনের ভাষাসংক্রান্ত বক্তব্যের উপর ভিত্তি করে এ-পদ্ধতির জানান দেন।
ভাষিক রূপতত্ত্ব সম্পর্কে অস্তিন তার ‘শব্দের অর্থ’ শিরোনামীয় এক প্রবন্ধে উল্লেখ করেন। এ-প্রবন্ধে তিনি গিলবার্ত রাইলের (Gilbert Ryle) সাথে একমত পোষণ করে বলেন, একটি শব্দের অর্থ বলতে কোনো বস্তুকে বুঝায় না। এ-কারণেই বিশ্লেষক ও সংশ্লেষক উক্তির মধ্যে কোনো সাধারণ পার্থক্য নির্দেশ করা সম্ভব নয়। যেহেতু অর্থ বলতে একাধিক অংশের সমবায়ে গঠিত কোনো বস্তুকে বুঝায় না, সেহেতু ‘এ-উক্তির বিধেয় কি তার উদ্দেশ্যের অংশের অর্থ’- এ-প্রশ্নের কোনো সঠিক উত্তর সবসময় পাওয়া যায় না। বিশেষ বিশেষ শব্দের অর্থসংক্রান্ত প্রশ্নের উত্তরে বিভিন্ন ধরনের জটিল বিশেষ উত্তর থাকতে পারে। রাইলের ন্যায় তিনি সার্বিক মতবাদসমূহকে ‘যদি কোনো শব্দের অর্থ থাকে, তবে এমন একটি বস্তু থাকা চাই, যা ঐ-শব্দের অর্থ’- এ-ধারণার উপর আরোপ করেন। ‘কোনো উক্তিকে সত্য বলার অর্থ একে শুধু অনুমোদন করা এবং বাষা-বহির্ভূত জগতের সাথে এর সম্বন্ধ সম্পর্কে কিছু বলা নয়’- স্ত্রসনের (Peter Fredrick Strawson) এ-মতের বিরুদ্ধে তিনি বলেন যে, উক্তির সত্যতা নিহিত থাকে তথ্যের সাথে তার মিলের মধ্যে।
ল্যাংশি অস্তিনের হাতে পড়ে প্রচলিত ভাষাদর্শন একটি সুনির্দিষ্ট রূপ ও স্বকীয়তা লাভ করে। তিনি দেখলেন, অতীতের অধিকাংশ দর্শনেই ভাষার নিয়মাবলি কতিপয় মুষ্টিমেয় পছন্দমাফিক দৃষ্টান্তে সীমাবদ্ধ। তার চেষ্টা ছিল শব্দাবলির প্রকৃত ব্যবহারে সতর্ক এবং বিস্তারিত অনুসন্ধানের মাধ্যমে ব্যাপক ও বিচিত্র দৃষ্টান্তের সাহায্যে ভাষার নিয়মাবলি প্রতিষ্ঠা করা। এ-লক্ষ্য-অর্জনে তিনি ভিতগেনস্তাইন ও রাইলকে অতিক্রম করে যান।
টঙ্গী
টঙ্গী বাংলাদেশের গাজীপুর জেলার একটি শহর। এটি ঢাকা শহরের উত্তর সীমান্তে অবস্থিত যা, ১৭৮৬ সালে গোড়াপত্তন হয়। টঙ্গীর জনসংখ্যা প্রায় ৩৫০,০০০ এবং এখানেমুসলিম বিশ্বের দ্বিতীয় বৃহত্তম জমায়েত codice_1টঙ্গী "বিশ্ব ইজতেমা" অনুষ্ঠিত হয়। এখানে বিসিক শিল্পঅঞ্চল আছে যা বছরে ১৫০০ কোটি টাকার পণ্য উৎপাদন করে। টঙ্গী শহিদ স্মৃতি স্কুল প্রাঙ্গনে মহান মুক্তিযুদ্ধকালে সংঘটিত গণহত্যার করব আছে।
২০১৩ সালের ৭ জানুয়ারি প্রশাসনিক পুনর্বিন্যাস সংক্রান্ত জাতীয় কমিটির (নিকার) সভায় টঙ্গী ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত অনুমোদন হয় এবং ১৬ জানুয়ারি, ২০১৩ তারিখে গাজীপুর সিটি কর্পোরেশনের গেজেট প্রকাশিত হয়।
টঙ্গী থানা ১৯৮৩ সালে গাজীপুর সদর উপজেলা এবং জয়দেবপুর নিয়ে গঠিত। এটি ঢাকা শহরের উত্তর পাশেই অবস্থিত। এটি ঢাকা বিভাগের গাজীপুর জেলার অন্তর্গত। তুরাগ নদী ঢাকা শহরকে টঙ্গী থেকে আলাদা করেছে।
অনেক টঙ্গীবাসী প্রধানত বাসে করে ঢাকায় যাতায়াত করে। এই এলাকাতে প্রচুর শিল্প কারখানা আছে। যেখানে প্রচুর লোক কাজ করে। তুরাগ নদীর তীরে টঙ্গী শহর অবস্থিত।
সূরা আর-রাদ
আর-রাদ (, "মেঘের গর্জন") কুরআনের ১৩ তম সূরা, এর আয়াত সংখ্যা ৪৩টি। আর-রাদ সূরাটি মদিনায় অবতীর্ণ হয়েছে।
এই সূরার তেরো নম্বর (আরবী) আয়াতের বাক্যাংশের “আর্‌ রা’দ” শব্দটিকে এ সূরার নাম হিসেবে গণ্য করা হয়েছে। এ সূরায় “রাদ” উল্লেখিত হয়েছে বা “রা’দ”-এর কথা বলা হয়েছে।
দাউদ খান কররানী
দাউদ খান কররানী (শাসনকাল ১৫৭২-১২ জুলাই ১৫৭৬) ছিলেন সুলায়মান খান কররানীর কনিষ্ঠ পুত্র। পিতার রাজত্বকালে তিনি ৪০,০০০ অশ্বারোহী, ৩,৬০০ হাতি, ১১,৪০,০০০ পদাতিক ও ২০,০০০ কামানের এক বাহিনীর নেতৃত্বে ছিলেন। তিনি বর্তমান ভারতের দক্ষিণ-পশ্চিম অঞ্চল আক্রমণ করেন।
দাউদ খান বাংলা সালতানাত নিয়ে সন্তুষ্ট ছিলেন না। তিনি শের শাহ শুরির মত উচ্চাভিলাষী ছিলেন এবং সমগ্র ভারত উপমহাদেশ জয়ের স্বপ্ন দেখতেন। কিন্তু সম্রাট আকবরের সাথে তার শত্রুতা সৃষ্টি হয়।
সম্রাট আকবর গুজরাটে যুদ্ধে ব্যস্ত থাকার সময় দাউদ খান গাজীপুরের কাছে জামানিয়া আক্রমণ করেন। আফগান সেনারা জামানিয়া দখল করে এর দুর্গ অধিকার করে নেয়। আকবর তার জৌনপুরের গভর্নর মুনিম খানকে দাউদ খানের বিরুদ্ধে অগ্রসর হতে নির্দেশ দেন। মুনিম খান তার বন্ধু দাউদ খানের প্রধানমন্ত্রী লোদি খানের সাথে পাটনায় সাক্ষাত করেন এবং শান্তি স্থাপনে সম্মত হন। তবে এই সিদ্ধান্ত আকবর বা দাউদ খান কাউকেই সন্তুষ্ট করতে পারেনি। পরবর্তীতে দাউদ খান লোদি খানকে শাস্তি দেন।
১৫৭৩ সালে মুনিম খান বিহার আক্রমণ করেন। ফলে দাউদ খান পিছু হটতে বাধ্য হন। তিনি পাটনায় আশ্রয় নেন। দাউদ খান কাতলু লোহানি, গুজার খান কররানী ও শ্রী হরিকে মোগলদের বিরুদ্ধে প্রেরণ করেন। মুনিম খান টোডরমল ও মানসিংকে নিয়ে হাজিপুর আক্রমণ করেন। ব্যাপক সংঘর্ষের পর আফগানরা বিজয়ী হয়। আকবর এরপর হাজিপুরের দুর্গ দখল করে নেন। এটি আফগানদের রসদ সরবরাহের উৎস ছিল। আফগানরা এর ফলে প্রতিকূল অবস্থায় পড়ে এবং বাংলায় পিছু হটে। মুনিম খান কে বাংলা ও বিহারের গভর্নর নিয়োগ দিয়ে ফিরে যান। তাকে সাহায্য করার জন্য টোডরমলকে রেখে যাওয়া হয়।
১৫৭৫ সালের ৩ মার্চ মোগল ও আফগানদের মধ্যে তুকারয়ের যুদ্ধ সংঘটিত হয়। যুদ্ধের পর আফগানরা উড়িষ্যার কটকের দিকে পিছু হটে। মোগলরা তৎকালীন বাংলার আফগান রাজধানী তান্ডা দখল করে নেয়। মুনিম খান তান্ডা থেকে গৌড়ে রাজধানী সরিয়ে নেন। কটকের সন্ধিতে দাউদ খান বাংলা ও বিহারকে মোগলদের কাছে ছেড়ে দেন এবং নিজে উড়িষ্যায় রয়ে যান। ছয় মাস পর প্লেগ ছড়িয়ে পড়লে মুনিম খান অক্টোবরে মৃত্যুবরণ করেন। এরপর কালাপাহাড় ও ঈসা খান মোগল বিরুদ্ধে লড়াই করেন। দাউদ খান গৌড় পুনরায় অধিকারের জন্য উড়িষ্যা থেকে ফিরে আসেন।
আকবর এরপর খান জাহান কুলির অধীনে একটি বাহিনী প্রেরণ করেন। তিনি তেলিয়াগড়হি দখল করে রাজমহলের দিকে অগ্রসর হন। দুই বাহিনী রাজমহলের যুদ্ধক্ষেত্রে মুখোমুখি হয়। যুদ্ধ অনেক দিন ধরে চলতে থাকে। বিহারের গভর্নর মোজাফফর খান তুরবাতি ও অন্যান্য সেনাপতিদের আকবর তাদের সাথে যোগ দেয়ার নির্দেশ দেন। অন্যদিকে দাউদ খানের পাশে অন্যান্য গুরুত্বপূর্ণ আফগান নেতা, জুনায়েদ, কুতলু খান ও কালাপাহাড় ছিলেন। ভয়াবহ যুদ্ধের পর ১৫৭৬ সালের ১২ জুলাই ভয়াবহ যুদ্ধের পর দাউদ খান চূড়ান্তভাবে পরাজিত ও নিহত হন।
তার মৃত্যুর পর বাংলা সরাসরি মোগলদের অধীনে চলে আসে। এরপর থেকে বাংলা সুবা একজন সুবেদারের অধীনে শাসিত হতে থাকে।
ঘাসকাটা যন্ত্র
ঘাসকাটা যন্ত্র একটি যন্ত্র যা ঘাস কাটার জন্য ব্যবহৃত হয়। এটি প্রধানত তিন ধরনের য়ে থাকে। গ্যাস, রীল এবং ইলেকট্রিক। লন মাওয়ার বা ঘাসকাটা যন্ত্র এমন একটি মেশিন যা এক বা একাধিক ঘূর্ণী ব্লেড ব্যবহার করে যে কোনো উচ্চতার ঘাস কাটতে সক্ষম। হস্তচালিত ব্লেড যা কিনা ধাক্কার মাধ্যমে শক্তি সংগ্রহ করতে পারে অথবা বিদ্যুতচালিত মোটর অথবা অন্তর্দহ ইঞ্জিনের মাধ্যমে এটি চালিত হতে পারে। কিছু ঘাসকাটা যন্ত্র ঘাস কেটে সংগ্রহ করতে পারে অথবা জমির উপর ছিটিয়ে দিতে পারে।
ঘাসকাটা যন্ত্রে প্রধানত দুই ধরনের ব্লেড ব্যবহৃত হয়। একক ব্লেড দ্বারা চালিত যন্ত্র যা শুধুমাত্র একটি অক্ষে ঘুরতে পারে তাকে ঘূর্ণন ঘাসকাটা যন্ত্র বলা হয়। 
বিভিন্ন প্রকার কাজের জন্য বিভিন্ন প্রকার ঘাসকাটা যন্ত্র রয়েছে। পেশিশক্তি চালিত সবচেয়ে ছোট ধরনটি বাসাবাড়ির উঠান এবং বাগান পরিষ্কার করতে ব্যবহৃত হয়। গল্ফ খেলার উঠান এবং শহরের উদ্যান পরিষ্কার করার ক্ষেত্রে বৃহৎ ইঞ্জিনচালিত ঘাসকাটা যন্ত্র ব্যবহার করা হয়।
লন মোয়ার মধ্যযুগ থেকে উত্তর ইউরোপে অভিজাততন্ত্রের সঙ্গে জনপ্রিয় হয়ে ওঠে।